Να βρούμε την χαμένη αυτοπεποίθηση μας – Αντίβαρο\nPosted on : 16 December 2013 By editor2\nΑν και ο νεο-οθωμανός σουλτάνος εγγράφει αυτόν τον καιρό κατά συρροήν αποτυχίες, αστοχίες και στραπατσαρίσματα στα μεγαλομανή εγχειρήματά του, το βουλιμικό του σύνδρομο έναντι του Ελληνισμού, ελλαδικού και κυπριακού βρίσκεται σε μόνιμη υπερδιέγερση. Εκβιάζει για μη καθορισμό της ελληνικής ΑΟΖ, και εισβάλλει, άνευ αντιστάσεως φυσικά, στις θαλάσσιες ζώνες μας. Στην Κύπρο προωθεί τα τετελεσμένα του Αττίλα με μεθοδεύσεις επιβολής «λύσης» αγγλοαμερικανοτουρκικής έμπνευσης κατ’ εικόνα και ομοίωση του απορριφθέντος σατανικού σχεδίου Ανάν. Ωστόσο από τη Μεγαλόνησο έχουμε ελπιδοφόρο ανάχωμα την εκλογή στην ηγεσία του ΔΗΚΟ του Νικόλα Τάσσου Παπαδόπουλου.\nΌσο όμως οι ελλαδοκυπριακές ελίτ, πολιτικές και μη, θα διακατέχονται από το φθοροποιό φοβικό σύνδρομο, που τις στιγματίζει, η Άγκυρα θα ματαιώνει την άσκηση των νομίμων κυριαρχικών μας δικαιωμάτων.\nΗ επίσπευση των διαδικασιών για την ΑΟΖ με την Αίγυπτο – καθώς εδραιώνεται η ρήξη της με την Τουρκία, είναι τεράστιας σημασίας, γιατί ξεκαθαρίζει το τοπίο της ΑΟΖ του νησιωτικού συμπλέγματος Καστελορίζου και ενιαιοποιεί de facto και de jure την ΑΟΖ Ελλάδας – Κύπρου ανοίγοντας τον δρόμο για τον υποθαλάσσιο αγωγό μεταφοράς φυσικού αερίου Ισραήλ, Κύπρου, Ελλάδας στην Ευρώπη. Είναι εν τούτοις ανεξήγητη η εκ νέου τελμάτωση της οριοθέτησης με την Αλβανία όταν η Ελλάδα έχει πολλαπλά ατού να πιέσει ασφυκτικά τον βόρειο γείτονα. Αλλά αφήνει να τον χειραγωγεί η Άγκυρα.\nΗ ακρωτηριασμένη και σχεδόν ανοχύρωτη Κύπρος με την αφοβία του Τάσσου έδειξε το δρόμο. Τολμήστε!\nΠρέπει ο λαός μας να ξαναβρεί τη χαμένη αυτοπεποίθησή του. Οι δειλοί και άβουλοι στους οποίους εμπιστεύθηκε να τον διοικήσουν είναι εξ’ ορισμού ανήμποροι να τον βγάλουν από το τέλμα, αφού οι ίδιοι τον έριξαν σ’ αυτό. Το ειρωνικό σχόλιο του Αριστοφάνη στους “Βατράχους” για τον Αλκιβιάδη «ποθεί μεν, εχθαίρει δε, βούλεται δ’ έχειν»(στ.1425) δηλαδή , «τον αγαπά μεν, τον μισεί δε, αλλά θέλει να τον έχει» δυστυχώς ισχύει ακόμη δια τους καθ’ ημάς.\nΠέραν της χαμηλής αυτοπεποίθησης διανύουμε μία φάση αποδόμησης των εθνικών μας δυνατοτήτων και αντιστάσεων. Επιλέξαμε τις κερκίδες αντί του γηπέδου. Χρέος μας να είμαστε γεωστρατηγικοί παίκτες, αλλά καταντήσαμε θεατές. Η χώρα στερείται ενός αυστηρά συγκροτημένου στρατηγικού σχεδιασμού. Οι κυβερνήσεις μας (δι)έρχονται και παρέρχονται αυτοσχεδιάζοντας την εξωτερική πολιτική. Δυστυχώς έχει δίκαιο ο ακαδημαϊκός Β. Μαρκεζίνης διαπιστώνοντας ότι «κληρονόμοι της περίφημης βυζαντινής – λαϊκής και εκκλησιαστικής – διπλωματικής αριστείας δεν είναι οι Νεοέλληνες, αλλά οι Τούρκοι»!(Η Ελλάδα στον κατήφορο, σ.335).\nΜία σοβαρή εξωτερική πολιτική και δη κράτους βαλλόμενου από εποφθαλμιούντες γείτονες οφείλει να είναι αποτρεπτική και πολυδιάστατη. Δεν είμαστε οι πτωχοί συγγενείς της Μέρκελ. Ο γεωστρατηγικός μας τόπος και τα φυσικά μας αποθέματα δικαιούνται να «λοιδορούν» τους δανειστές μας διεθνείς τοκογλύφους.\nΟι υδρογονάνθρακες του ελλαδικού και κυπριακού χώρου είναι ευλογία και μάνα εξ Ουρανού. Η πολιτική διαχείριση αυτής της δυνάμει ισχύος προαπαιτεί υψηλή στρατηγική. Ο Τούρκος όταν του κλεισθεί μία πόρτα φτιάχνει άλλη. Ανήσυχος για την στρατηγική ενεργειακή συμφωνία Ελλάδος-Κύπρου-Ισραήλ ερωτοτροπεί ξανά με το Ισραήλ εκμεταλλευόμενος τη δυσαρέσκεια του τελευταίου από τις πρόσφατες αμερικανικές πρωτοβουλίες (συμφωνία των “5” με το Ιράν).\nΤο αφελές ελληνικό δόγμα «δεν διεκδικούμε τίποτε» απευθυνόμενο σε κείνους που διεκδικούν από μας τα πάντα είναι εξωφρενικό.\nΤρία δείγματα της αήττητης βλακείας μας:\nα. Ο ασήμαντος Γκρουέφσκυ μας κάθισε στο ειδώλιο του Διεθνούς Δικαστηρίου και μας καταδίκασε για παραβίαση της Ενδιάμεσης, ενώ αυτός την κατακουρέλιασε. Εμείς ούτε τον εναγάγαμε, ούτε καταγγείλαμε την πολλαπλώς επιβλαβή Ενδιάμεση.\nβ. Ενώ η Συνθήκη της Λωζάνης επιβάλλει η διδασκαλία στα μουσουλμανικά σχολεία της Θράκης να γίνεται στη γλώσσα των διαφόρων ομάδων, το ακριβοπληρωμένο Πρόγραμμα Δραγώνα-Φραγκουδάκη (27.245.000€) όρισε μοναδική μειονοτική γλώσσα την τουρκική. Έτσι εκτουρκίζει γλωσσικά, κατ΄ επέκταση εθνοτικά, τις πολιαριθμότερες ομάδες Πομάκων – Ρομά.\nγ. Οι Τούρκοι μετατρέπουν σε τζαμιά ιστορικούς Βυζαντινούς Ναούς. Καραδοκούν και για την Αγία Σοφία, ενώ οι εταίροι τους στη Μέση Ανατολή κατασφάζουν Χριστιανούς. Στην Αθήνα ο υπουργός Υποδομών δηλώνει ότι νιώθει «πιο Έλληνας με την ανέγερση του τεμένους»(sic!). Ζήτημα αισθητικής, ή κοινός παραλογισμός;\nΑπορρίπτουμε το success story τραπεζιτών – μιντιαρχών. «Πρέπει να υπολογίσουμε πόσο πρέπει να αντέξει η Ελλάδα»(Σόιμπλε).Δεν πρόκειται να το υπολογίσουν αυτοί. Πρέπει όμως να το υπολογίσουμε επιτέλους εμείς. Και να αντι-δράσουμε!\nΕμπρός με την πυρηνική δύναμη των αδυνάτων\n17 thoughts on “Να βρούμε την χαμένη αυτοπεποίθηση μας”\n16 December 2013 at 08:58\nΟ Νικόλας Τάσσου ανεμίζει τις ίδιες χαντζάρες που ανέμιζε κι ο Μακάριος, οι οποίες αντί να κόψουν Τούρκους έκοψαν στο τέλος εμάς. Ο λόγος είναι απλός: Οι χαντζάρες είχαν πίσω τους πρωτίστως προσωπικά οφέλη. Αυτά είναι που ξέρει καλά ο “νεο-οθωμανός Σουλτάνος” και γρυλλίζει απειλητικά. Κι όσο εσείς οι Ελλαδίτες πατριώτες δεν μελετάτε εις βάθος και σε έκταση το Κυπριακό (που αποτελεί τεράστιο μέρος της Ελλάδος ασχέτως γεωγραφικών ή πληθυσμιακών όρων) ο νεο-Σουλτάνος θα έχει πολύ καλές πιθανότητες να δαγκώσει ξανά και να πάρει ένα γερό κομμάτι στη φωλιά του να το κατασπαράξει με την ησυχία του.\nΠαραθέτω επίκαιρο άρθρο:\nΑναφέρομαι σε άρθρο του καθηγητή του Παντείου κυρίου Μάριου Ευρυβιάδη που δημοσιεύτηκε ανήμερα της κηδείας του Μαντέλα, στον «Φιλελεύθερο» και στην ειδησεο-αρθρογραφική ιστοσελίδα του κ. Μιχαήλ Ιγνατίου. Ο δεύτερος λογοκρίνει και κόβει ανελλιπώς κάθε σχόλιο με το οποίο διαφωνεί στην ιστοσελίδα του, όπως και ο «Φ» αυθαίρετα και ετσιθελικά δεν δημοσιεύει άρθρα στα οποία δεν θα μπορούσε να αντιτάξει επιχειρήματα αν παρίστατο ανάγκη. Η εποχή, όμως, της απόλυτης εξουσίας και ασυδοσίας των εκδοτών έχει παρέλθει ανεπιστρεπτί. Το διαδίκτυο δεν είναι μόνο αρνητική εξέλιξη.\nΟι ιθαγενείς, βέβαια, όντως κοιμούνται αλλά μόνο στο μέτρο που δέχονται τον ίδιο τον καθηγητή Ευρυβιάδη ως τον «ξύπνιο», που απλώς επαναλαμβάνει όσα ήδη από καιρό οι ίδιοι όχι μόνο γνωρίζουν αλλά έχουν ζήσει και υποστεί στο πετσί τους, σε μερικές μάλιστα περιπτώσεις από εκείνους που υπερασπίζεται ο κ. Ευρυβιάδης. «Ξυπνώντας» τους, τάχα τώρα, γι’ αυτά που ήδη γνωρίζουν απλώς επαναλαμβάνει το γνωστό «πατριωτικό», λαϊκίστικο μοτίβο που τον διατηρεί στη θέση του δήθεν αφυπνιστή των άλλων, του «πονηρεμένου» και του «αντιστασιακού», στην πραγματικότητα, όμως, του επίδοξου εξουσιαστή τους. Από το εκτός πολιτικής εξουσίας σημείο όπου βρίσκεται (για την ώρα) αποσκοπεί απλώς στην κατάκτησή της από την πολιτική παράταξη στην οποία ανήκει ή τοποθετεί εαυτόν. Ότι η «δημοκρατία» την οποία ευαγγελίζεται είναι η ίδια με εκείνην που κατηγορεί δεν είναι δύσκολο να γίνει αντιληπτό από έναν σκεπτόμενο, κριτικό νου (αν άφησαν κανέναν τα τηλεοπτικά κανάλια και οι λογοκριτικές ιστοσελίδες τύπου Ιγνατίου), που θα διαβάσει προσεκτικά το άρθρο του.\nΠεραιτέρω, κύριε Παπαθεμελή, το προκλητικό (επιτρέψτε μου να χρησιμοποιήσω τον όρο) με όσους εξ Ελλάδος λαμβάνουν θέση απέναντι στην κυπριακή τραγωδία έχει δυστυχώς περισσότερες από μία όψεις. Έχει δύο. Η μια είναι ο εύκολος πατριωτισμός των λόγων – π.χ. δυο βρισιές σε βάρος του σχεδίου Ανάν και ξοφλήσαμε – κι η άλλη είναι η τακτική της απόλυτης σιωπής εκ μέρους των Ελαδιτών όταν οι έννοιες όχι μόνο αρχίζουν να γίνονται λεπτότερες και να σηκώνουν πολλή συζήτηση, αλλά και όταν νεότερες “ειδήσεις” που φτάνουν στ’ αυτιά των Ελλαδιτών ανατρέπουν κατεστημένα συνθήματα και δεδομένα που δεν αμφισβητήθηκε ως τώρα ο “πατριωτισμός” τους. Τότε ο καθένας κοιτάζει πώς να φυλάξει καλύτερα τα ρούχα του. Θα μείνω ως εδώ και δεν θα πω άλλα εκτός αν εσείς ή οιοσδήποτε άλλος δεν καταλάβατε καλά και ζητήσετε διευκρινίσεις.\nΑλλά και να μην συμβεί αυτό δεν αποκλείεται να επανέλθω με άλλη ευκαιρία ή και με καθόλου ευκαιρία και να μιλήσω ξανά με λεπτομέρειες, όπως το έχω ξανακάνει και στο Αντίβαρο (δέστε 155 σχόλια στο άρθρο “Η αποχώρηση του Γλαύκου Κληρίδη από τα εγκόσμια…”, του Παναγιώτη Ήφαιστου).\nΗ ιστορία με την ελλαδική συμπαράσταση από τη μια να βρίζεται από την ανθελληνική πλευρά της Κύπρου, που για χρόνια περνούσε κι ακόμα αυτοδιαφημίζεται ως “πατριωτική”, και από την άλλη η ίδια η ελλαδική, πατριωτική συμπαράσταση να μην ξέρει πού της παν τα τέσσερα, έχει παρατραβήξει.\nΠλην του Nelson Madela και του αρθρογράφου, δεν γνωρίζω τα άλλα πρόσωπα που αναφέρετε στα σχόλιά σας, ούτε τις θέσεις, τα κίνητρα και τα οράματά τους. Επομένως δεν μπορώ να σχολιάσω την κριτική σας εναντίον τους η οποία μπορεί ενδεχομένως να είναι βάσιμη και ορθή.\nΑναφέρεσθε όμως περαιτέρω σε γενικές έννοιες και πολιτικά καθεστώτα και αντιπαραβάλλετε προκρίνοντας την “δυτικού τύπου δημοκρατία” έναντι επιβεβλημένων στο παρελθόν κομμουνιστικών καθεστώτων, δοκιμασμένων για την ανελευθερία τους, την σκληρότητα της καταπίεσης προς τους πολίτες τους, την αναποτελεσματικότητα των μεθόδων παραγωγής, του οικονομικού τους συστήματος κ.λ.π .\nΓια τον σύγχρονο άνθρωπο, το παραπάνω δίλημμα είναι αναχρονιστικό και ψευδές, επομένως ανύπαρκτο. Δεν μπαίνει τέτοιο θέμα. Τα καθεστώτα σοβιετικού τύπου έχουν καταρρεύσει, οι λαοί που τα υπέστησαν και κατ’ επέκταση η ανθρωπότητα γνωρίζουν καλά τη φύση τους ως εμπειρία και ως γνώση και δεν επιθυμούν την παλινόρθωσή τους. Μόνο κάποιοι λίγοι εναπομείναντες Μοϊκανοί οραματίζονται ακόμη τέτοιας μορφής καθεστώτα. Αλλά από του σημείου αυτού μέχρι να μας εκθειάζετε τις ισχύουσες δυτικές “δημοκρατίες” πάει πολύ. Διότι τα καθεστώτα αυτά έχουν εξευτελίσει κάθε έννοια δημοκρατίας, κράτους δικαίου κ.λ.π., ούτε καν αντιπροσωπευτικά μπορεί κανείς να τα χαρακτηρίσει. Είναι ηλίου φαεινότερον ότι ολόκληρο το εποικοδόμημα που στηρίζεται πάνω τους είναι υπό κατάρρευση, μόνο ένας τυφλός δεν το βλέπει αυτό. Βιώνουμε την παρακμή ολάκερου του δυτικού πολιτισμού, ο οποίος με καλπάζουσα ταχύτητα οδηγεί είτε στον αφανισμό μας ως είδος είτε στην μετάλλαξή μας..\nΚαι το ζητούμενο για μια μικρή χώρα μέσα στις συμπληγάδες του διεθνούς γεωστρατηγικού παιχνιδιού είναι κατά πόσο θα δυνηθεί να αξιοποιήσει όποιες δυνάμεις διαθέτει ώστε να μην αφομοιωθεί η απαλλοτριωθεί από τους ισχυρούς. Στην προσπάθεια αυτή δεν αρκεί να περιμένει και να συντάσσεται με τα σχέδια πάντα πρόθυμων “σωτήρων” αλλά χρειάζεται και να εφευρίσκει δικούς της όρους ύπαρξης -καμμιά φορά και καινοτόμους- και τρόπους να τους υπερασπιζεται στο πάντα αβέβαιο μέλλον.\nΚοίταξε φίλε, αν θέλεις να μιλήσουμε σοβαρά θα πρέπει ν’ αφήσεις στη μπάντα τα Ηφαιστειακού τύπου “επιχειρήματα”. Δείξε, λοιπόν, χρησιμοποιώντας φράσεις μου μέσα σε εισαγωγικά, πού και πώς “εκθειάζω” τις δυτικές, κατ’ όνομα “δημοκρατίες”, και μιλάμε πάλι.\nΔεν απευθύνομαι ούτε σκοπεύω ή φιλοδοξώ να παρασύρω με το μέρος μου ανίκανους κριτικής σκέψης ανθρώπους, προσφιλής σήμερα τακτική στην Ελλάδα, που ακόμα και χαζοκούμπαροι Κυπραίοι είναι σε θέση να την αναγνωρίσουν μόλις τη δουν.\nΣτο μεταξύ, φαίνεται μάταιο ν’ αναμένω ότι ο κ. Παπαθεμελής θα καταδεχόταν να κατεβεί από το οποιοδήποτε βάθρο του και να συνομιλήσει ως ίσος προς ίσον μ’ έναν περιθωριακό συγγραφέα εκ Κύπρου, ο οποίος πιθανόν να είχε να του πει ένα-δυο ενδιαφέροντα πράγματα για να σκέφτεται δυο φορές πριν ρίχνει κουμπουριές στον αέρα επί τη αναδείξει του Νικόλα Τάσσου στην προσεδρία του… ΔΗ.ΚΟ, ενός κόμματος που εδώ και χρόνια ψάχνει στο Ευρωπαϊκό Κοινοβούλιο να βρει πού ανήκει. Δικαίως, βέβαια, αφού όλοι οι συνασπισμοί κομμάτων στην Ευρώπη έχουν ιδεολογίες. Δεν υπάρχει, όμως, εκεί συνασπισμός με ιδεολογία τον “πατρωτισμό”, ένεκα εκεί έμαθαν, φαίνεται, επιτέλους ποιων καταφύγιο είναι ο “πατριωτισμός”.\nΕπιπλέον, ματαίως φαίνεται, αναμένω από τον admin του Αντιβάρου να αναρτήσει ένα βίντεο που θα βοηθούσε πολύ να ακουστεί επιτέλους μια πραγματικά διαφορετική άποψη. Φαίνεται, πάλι, ότι κι αυτή η ανάγκη δεν έχει πλέον θέση στην “Ελλάδα”. Πώς την πάθαμε όσοι καθυστερήσαμε τόσο πολύ να αναγνωρίσουμε πόσο δίκιο είχε ο Γιανναράς όταν έλεγε finis Graeciae.\nΔεν υπάρχουν “χατζάρες” και διάφορα τέτοια. Τα κατεχόμενα στην Κύπρο ήταν το “αντάλλαγμα” για την επίτευξη της οριστικής και άμεσης πτώσης της χούντας και την εδραίωση της μεταπολιτευτικής “δημοκρατίας” στην Ελλάδα.\nΑγαπητέ Ελευθέριε και αγαπητέ Άντη, ξεκινάτε από δύο διαφορετικά πράγματα την κριτική σας και εντέλει κάνετε παράλληλους μονολόγους. Το πρόβλημα δεν είναι η δυτικού τύπου δημοκρατία, για εμάς τους Ελλαδίτες. Βιώσαμε μια ψευδοδημοκρατία αυτού του τύπου, στην Ελλάδα, που παρουσιάστηκε ως πανάκεια για όλα μας τα προβλήματα από το 1974 και μετά, όμως αυτό που δεν βιώσαμε ήταν η δυνατότητα, μέσα από το πολίτευμα, να γίνεται πράξη η λαϊκή βούληση. Από το Μνημόνιο και μετά η ψευδοδημοκρατία αυτή έχει κλονιστεί σοβαρά. Αν η Χρυσή Αυγή παίρνει σήμερα ένα 10-15% στις δημοσκοπήσεις, αυτό οφείλεται κατά κύριο λόγο στην σιχαμάρα του κόσμου για τα περί “Δυτικής δημοκρατίας” κηρύγματα που χόρτασε από το 1974 και μετά. Πιστεύω ότι υπάρχει μια σιωπηρή πλειοψηφία, η οποία δεν ψηφίζει και δεν θα ψηφίσει Χρυσή Αυγή, που αναζητά εναλλακτική απέναντι στην μεταπολιτευτική ψευδοδημοκρατία, και που παραμένει σε ένα αδιέξοδο απόγνωσης, ως προς την αναζήτησή της. Η λύση είναι περισσότερη, πολύ περισσότερη, και όχι λιγότερη δημοκρατία, αυτό όμως προϋποθέτει α) Υποταγή των ελλαδικών ελίτ στους κανόνες αυτής της περισσότερης δημοκρατίας και β) Ισχυρό κράτος, ισχυρούς θεσμούς, οι οποίοι θα λειτουργούν μέσα σε πλαίσιο ουσιωδώς δημοκρατικού ελέγχου και θα λογοδοτούν στον λαό και στο έθνος, στην λαϊκή και εθνική συνείδηση, χωρίς να παρακωλύονται κατά την άσκηση του κυβερνητικού έργου τους από διαδικαστικές ψευδοδημοκρατικές στρεβλώσεις.\nΥπάρχουν παραδείγματα δυτικού τύπου δημοκρατίας που προσεγγίζουν αυτές τις στοχεύσεις. Οι ΗΠΑ και η Ελβετία είναι δύο τέτοια παραδείγματα. Στις ΗΠΑ, με υπερενισχυμένο Αρχηγό Κράτους (Πρόεδρο), στην Ελβετία χωρίς καν Αρχηγό Κράτους, με πλήρη και ουσιωδέστατη αποκέντρωση και με τακτικότατη διενέργεια δημοψηφισμάτων. Στις ΗΠΑ δεν γίνονται δημοψηφίσματα, όμως η κυβέρνηση υπακούει πολύ περισσότερο στην λαϊκή βούληση σε σχέση με άλλες χώρες, όπου γίνονται περιστασιακά δημοψηφίσματα. Τα δύο αντίθετα αυτά παραδείγματα δείχνουν ότι η αληθινή δημοκρατία δεν είναι ζήτημα θεσμών, αλλά ζήτημα ελεύθερης προσαρμογής των θεσμών στις ανάγκες και στην ψυχοσύνθεση του κάθε λαού.\nΟ Άντης Ροδίτης εντούτοις, ως Κύπριος, έχει διαφορετικό πολιτικό υπόβαθρο: Η Κύπρος εξήλθε μόλις πρόσφατα από ένα άτυπο όσο και ιδιότυπο ολοκληρωτικό καθεστώς, που είχε επιβάλλει ο Μακάριος και οι διάδοχοί του, δηλαδή, οι νικητές του ακήρυκτου εμφυλίου του 1971-1974. Το ολοκληρωτικό αυτό καθεστώς επιβιώνει εν μέρει έως σήμερα υπό την μορφή μιας άτεγκτης πολιτικής ορθότητας, η οποία ακριβώς απαγορεύει την αντίθετη άποψη, όπως αυτή που εκφράζει ο Άντης Ροδίτης. Όχι ως υπεράσπιση της άλλης πλευράς του εμφυλίου του 1971-1974 – όπως ύπουλα και δόλια θέλει να προσποιείται η αντίθετη άποψη – αλλά ως απλή και καθαρή υπεράσπιση της ιστορικής αλήθειας. Η οποία ιστορική αλήθεια, βέβαια, καθόλου δεν συμφέρει τους νικητές του εμφυλίου του 1971-1974, γι’ αυτό και κάνουν ό,τι μπορούν για να την συκοφαντήσουν. Απέναντι σε αυτόν τον ιδιότυπο κεκαλυμμένο ολοκληρωτισμό, ο Άντης Ροδίτης λαχταράει την ελευθερία του λόγου και την ισότητα της άποψης που (θεωρεί ότι) θα του έδινε η Δυτικού τύπου δημοκρατία. Για τα κυπριακά ημιολοκληρωτικά δεδομένα, ο Άντης Ροδίτης έχει ασφαλώς δίκιο. Εντούτοις, η ελλαδική εμπειρία συνηγορεί υπέρ του αντιθέτου. Όμως το ζητούμενο δεν είναι εάν η απάντηση στον λαθροβιούντα κυπριακό ημιολοκληρωτισμό, που ποινικοποιεί ηθικά την ελληνική σημαία και θεωρεί “χουντική” την όποια περιθωριακή επιβίωση του αιτήματος για Ένωση, είναι ή όχι η δυτικού τύπου δημοκρατία: Το ζητούμενο είναι το έλλειμμα ελευθερίας του λόγου, που ακόμη υπάρχει, ακόμη επιβιώνει στην Κύπρο, εν έτει 2013.\nΟ κ. Παπαθεμελής ζητά την χαμένη μας αυτοπεποίθηση. Και ο Άντης Ροδίτης του λέει, υποστηρίζοντας τους διαδόχους του Μακαρίου (περιλαμβανομένου και του Τάσσου) καμία εθνική αυτοπεποίθηση δεν αποζητάς. Δίκιο έχει ο Άντης και όχι ο Παπαθεμελής. Γιατί;\nΣτην Ελλάδα της παρακμής μάθαμε να θεωρούμε ήρωα τον Τάσσο για το Όχι του 2004. Αγωνιστήκαμε σκληρά, κυρίως μέσα από τις επάλξεις αυτής εδώ της διαδικτυακής γωνιάς, για το γενναίο αυτό Όχι. Ο Τάσσος έγινε ίνδαλμα και είδωλο, ήρωας και σύμβολο αυτού εδώ του αγώνα. Κάπου εκεί έρχεται ένας “περιθωριακός Κύπριος συγγραφέας”, που θα έλεγε και ο ίδιος για τον εαυτό του, και φωνάζει στους Ελλαδίτες “μα δεν είναι ήρωας ο Τάσσος, είναι ο πολιτικός κληρονόμος του Μακαρίου”. Για όσους έχουμε μάθει να αντιμετωπίζουμε με μανιχαϊστικό τρόπο την πραγματικότητα περί το κυπριακό (περιλαμβάνω και τον εαυτό μου σε αυτούς), ο Άντης Ροδίτης έλεγε πράγματα, το ελάχιστο, ακατανόητα. Και διήλθα από ατελείωτους διαδικτυακούς καβγάδες μαζί του, υπερασπιζόμενος τον Τάσσο. Ίσως κάποτε πρέπει να εκδώσω σε βιβλίο τα e-mails που ανταλλάξαμε, καθώς νομίζω ότι θα αποτελούν πολύτιμη ιστορική παρακαταθήκη για την νεώτερη γενιά.\nΏσπου τελικώς μετά από χρόνια διαφωνιών, κατάλαβα ότι ο Άντης είχε δίκιο: Δεν είναι ήρωας ο Τάσσος. Ακόμη ένα κάθαρμα είναι, από τα πολλά που ευδοκίμησαν στην μακαριακή και μεταμακαριακή Κύπρο. Και το λέω πλέον αυτό, μετά λόγου γνώσεως. Γιατί αυτό; Πώς τολμώ εγώ ο τιποτένιος να αποκαλώ “κάθαρμα” το είδωλο των απανταχού αντιανανιστών, όντας και εγώ ο ίδιος “σεσημασμένος”, ας το πούμε έτσι, αντιανανιστής;\nΑς ξεκινήσουμε από το τέλος: Από την εθνική μας αυτοπεποίθηση, που λέει το άρθρο. Τι σημαίνει εθνική αυτοπεποίθηση στο θέμα της Κύπρου; Να λέμε όχι στα διάφορα σχέδια Ανάν, συντηρώντας παράλληλα το σημερινό status quo ανεξάρτητου κράτους στην εναπομείνασα ελληνική Κύπρο με την ελπίδα μελλοντικής ανατροπής; Προφανώς ναι.\nΑνατροπής, όμως, με ποια στόχευση; “Διζωνική-δικοινοτική” ομοσπονδία; Θα αστευόμαστε βέβαια. Ενιαία κράτος τύπου Ζυρίχης; Μα αυτό δημιούργησε μύρια προβλήματα και αποδείχθηκε μη λειτουργικό. Ενιαίο κράτος με κυρίαρχη, τυπικά και ουσιαστικά, την ελληνική πλειοψηφία, όπως περίπου το κράτος που προσπάθησε να φτιάξει ο Μακάριος με τα 13 σημεία του τον Δεκέμβριο του 1963; Πιθανότατα το τελευταίο θα ήταν ο ιδεατός, αν και ίσως ανομολόγητος προς τους ξένους, στόχος για την πλειοψηφία των αντιανανιστών. Διότι, όσα και να δώσει η Τουρκία από αυτά που πήρε με τη εισβολή, ποτέ δεν θα είναι αρκετά για το δίκιο μας.\nΚαι πώς θα φτάσουμε λοιπόν σε μια δυνατότητα να προσεγγίσουμε, έστω έναν τέτοιο στόχο; Πώς θα πείσουμε/ πιέσουμε την Τουρκία να δεχτεί να κάνει παραχωρήσεις;\nΗ ιστορική εμπειρά απέδειξε ότι δεν υπάρχει τέτοιος πολιτικο-διπλωματικός τρόπος.\nΆρα, ποια είναι η πολιτική στόχευση του αντι-ανανικού κινήματος;\nΠολύ απλά, δεν υπάρχει. Το σημερινό status quo εξυπηρετεί το κυπριακό κατεστημένο. Έχει το δικό του κράτος, έχει πολιτική σταθερότητα, δεν έχει απεμπολήσει προδοτικώ τω τρόπω τα κατεχόμενα, με την Ελλάδα είναι “μακριά και αγαπημένοι”, ως προς τους ξένους προσποιείται ότι θέλει “λύση του Κυπριακού” για να τα έχει καλά μαζί τους, και είναι όλοι ευχαριστημένοι.\nΌλοι; Όχι ακριβώς. Δεν είναι ακριβώς ευχαριστημένοι “οι αγέννητοι και οι νεκροί”. Η συνείδηση του λαού και του έθνους.\nΗ οποία συνείδηση του λαού και του έθνους δεν μπορεί να συμβιβαστεί με την κατάκτηση ελληνικού εδάφους από τον εχθρό.\nΌλες τις λύσεις μπορεί να εξετάσει το κυπριακό (και ελλαδικό) κατεστημένο, εκτός από μία: την ΣΤΡΑΤΙΩΤΙΚΗ απελευθέρωση των κατεχομένων. Ουδέποτε την εξέτασε. Ουδέποτε την μελέτησε. Σαν να μην υπήρχε ως εκδοχή καν. Και μια τέτοια λύση είναι τελείως απούσα από το ελληνικό (ελλαδικό και κυπριακό) δημόσιο λόγο. Και ως πολιτική πρόταση θα αντιμετωπιστεί είτε με καχυποψία, είτε με φόβο και τρόμο, είτε με συκοφαντίες και συμπεριφορές του τύπου “όσα δεν φτάνει η αλεπού”.\nΜα πολύ απλά: Διότι στρατιωτική απελευθέρωση δεν θα μπορούσε να γίνει χωρίς την Ελλάδα και στρατιωτική απελευθέρωση, συνεπώς, θα κατέληγε σε de facto ή de jure Ένωση της Κύπρου με την Ελλάδα!\nΚαι, αν κάτι προσέφερε η εισβολή, κατοχή και εθνοκάθαρση του 37% του κυπριακού εδάφους από την Τουρκία, αυτό είναι το “δια παντός” (έτσι νομίζουν) θάψιμο της ιδέας της Ένωσης και η κατοχύρωση (έναντι της Ελλάδας!) της “ανεξαρτησίας” του Κυπριακού κράτους. Πράγμα που αποτελεί (η ανεξαρτησία της Κύπρου, ως κράτους, έναντι της Ελλάδας) και την κεντρική μακαριακή παρακαταθήκη, την κεντρική πολιτική επιλογή του ιδρυτή του κυπριακού κράτους. Και αποτελεί και την κεντρική πολιτική επιλογή των επιγόνων του. Με προεξάρχοντα τον Τάσσο, τον γιο του και όλους του συν αυτοίς.\nΤα Τασσικού τύπου, συνεπώς, “όχι” στα Σχέδια Ανάν και τις παραλλαγές τους, δεν έχουν μόνον γενναιότητα (έχουν και από αυτή, αλλά δυστυχώς την ανήθικου τύπου γενναιότητα που δείχνει π.χ. και ένας ληστής που εμπλέκεται σε μάχη για να κρατήσει τα κλοπιμαία του), αλλά εκφράζουν κυρίως την διάθεση προστασίας έναντι όλων της ανεξαρτησίας του Κυπριακού κράτους. Είτε αυτή είναι η Τουρκία, είτε αυτοί είναι οι τρεις ξένοι δικαστές, είτε αυτή είναι (πρώτα και κύρια!) η Ελλάδα!\nΚαι στις παραπάνω εκδοχές που έχουμε διαθέσιμες εμείς οι αντιανανιστές άφησα επίτηδες – αλλά και όχι επίτηδες – απ’ έξω την Ένωση. Ποιος από εμάς είπε “όχι” στο Σχέδιο Ανάν επειδή ως απώτατο στόχο είχε την Ένωση. Κανένας. Και μιλώ ξεκινώντας από τον εαυτό μου. Η Ένωση έχει εξοβελισθεί από το πολιτικό σήμερα του Κυπριακού προβλήματος, αν δεν θεωρείται κιόλας ίσως και “εθνικιστική παράκρουση”.\nΌμως, στην πράξη, εάν κάποτε μιλήσουμε σοβαρά για απελευθέρωση – και αυτό είναι μέρος του πολιτικού σήμερα – τότε η (στρατιωτική) απελευθέρωση θα συνεπάγεται και de facto ή de jure Ένωση της Κύπρου με την Ελλάδα. Αν δηλαδή δεν είναι μέρος του ρεαλιστικού σήμερα η Ένωση, είναι πάντως η απελευθέρωση. Αλλά απελευθέρωση ίσον Ένωση.\nΚαταλαβαίνεται τώρα φίλοι γιατί δεν τέθηκε ποτέ ζήτημα απελευθέρωσης των κατεχομένων από το κυπριακό πολιτικό κατεστημένο; Καταλαβαίνετε γιατί αναλωνόμαστε σε αυτοκαταστροφικές “διαπραγματεύσεις”; Καταλαβαίνεται γιατί ο Τάσσος ποτέ δεν αξιοποίησε την πολιτική παρακαταθήκη του “όχι”; Και γιατί το μόνο αποτέλεσμα που ήλθε από την διαχείριση του “όχι” ήταν η κυπριακή ΑΟΖ, μια “φραγκάτη” δηλαδή υπόθεση από την οποία το κυπριακό κράτος (το αντιελλαδικό αυτό δημιούργημα του κυπριακού κατεστημένου) θα έβγαζε και θα βγάλει (και μακάρι να βγάλει) ένα σωρό χρήματα; Όλα τα άλλα, που δεν είχαν χρήματα, πήγαν περίπατο. Η Τουρκία είναι “κανονικά” υποψήφιο μέλος της Ε.Ε. και η κατοχή και εθνοκάθαρση και η μίνι γενοκτονία του 1974 δεν δημιουργούν – ούτε θα δημιουργήσουν ποτέ – κανένα πρόβλημα στην Τουρκία, με την υπογραφή του Τάσσου.\nΚαταλαβαίνετε επίσης γιατί ο Τάσσος, μεταξύ δύο Ανανιστών (Χριστόφια-Κασουλίδη) στήριξε για την Προεδρία τον ανθέλληνα Χριστόφια, τις παραχωρήσεις του οποίου στο Κυπριακό ακόμη θρηνούμε, μαζί με την καταστροφή της κάποτε ακμάζουσας κυπριακής οικονομίας; Πολύ απλά, διότι ο Χριστόφιας ήταν κι αυτός της ανθελλαδικής σχολής του Μακαρίου. “Εγγύηση” ότι ποτέ δεν θα προσεγγίσει η Κύπρος με την Ελλάδα τόσο, ώστε να “κινδυνεύσει” το κυπριακό κράτος από μια τέτοια προσέγγιση.\nΕθνική αυτοπεποίθηση, λοιπόν, ναι, αλλά με ποιο στόχο; Η μακαριακή πολιτική παρακαταθήκη έχει νοθεύσει την έννοια της αντίστασης, του πατριωτισμού, της δημοκρατίας. Ονόμασε ως αντίσταση την προδοτική ψευδοαντίσταση κατά της Ελλάδας, δικαιωνόμενος φαινομενικά από την χουντική ελλαδική διακυβέρνηση του 1967-1974, μη δυνάμενος όμως να δικαιωθεί ιστορικά. Ονόμασε ως πατριωτισμό (έως και σήμερα) την υπεράσπιση του Κυπριακού κράτους όχι έναντι της Τουρκίας (όπως συμβαίνει σήμερα), αλλά έναντι της Ελλάδος. Και η σημερινή υπεράσπιση του κυπριακού κράτους έναντι της Τουρκίας, γόνος και σύμπτωμα της υπεράσπισης αυτού του κράτους έναντι της Ελλάδας, δεν μπορεί ποτέ να αποτελεί ανόθευτο πατριωτισμό, όσο στόχος δεν παραμένει η απελευθέρωση των ελληνικών εδαφών της Κύπρου – όμως αυτό το αρνείται ο κυπριώτικος ψευδοπατριωτισμός. Ονόμασε δημοκρατία την επιβολή ενός ολοκληρωτικού καθεστώτος, ψήγματα του οποίου επιβιώνουν μέχρι σήμερα, ψευδοδικαιωνόμενος και εδώ από την “αντίσταση” έναντι της Χούντας, όπως ονομάτιζε την αντίστασή του έναντι, στην πραγματικότητα, της Ελλάδας.\nΌχι, λοιπόν. Δεν μπορούν οι πολιτικοί επίγονοι αυτής της εκτρωματικής κυπριώτικης ιδεολογίας να αντλούν πατριωτική νομιμοποίηση βασισμένοι σε ένα γενναίο μεν, πλην νοθευμένο στην ουσία του “όχι”. Πολύ απλά, δεν γίνεται να έχουμε “εθνική αυτοπεποίθηση”, όταν πίσω από τα “όχι” τύπου Τάσσου Παπαδόπουλου κρύβεται η παραίτηση από τα προαιώνια δικαιώματα του Ελληνισμού επί της γης του.\nΧωρίς αυτό βέβαια να συνιστά την παραμικρή δικαίωση των “ναι” τύπου Αναστασιάδη ή Κληρίδη, όπως ίσως σπεύσουν να συκοφαντήσουν οι Ήφαιστοι κάθε είδους. Το δικό μας “όχι” στα Σχέδια Ανάν, όμως, έχει και “ναι” στην απελευθέρωση”. Ένα “ναι” που στου Τάσσου το “όχι”, πολύ απλά, δεν υπάρχει. Όσο και εάν το ψάξουμε.\nΤο αίτιο της σημερινής κατοχής της Κύπρου ήταν η άρνηση του Παπαδόπουλου να χρησιμοποιήσουν οι Αμερικανοί την Κρήτη για ανεφοδιασμό κατά τον Δ’ αραβοϊσραηλινό πόλεμο.\nΗ αφορμή ήταν τα γεγονότα του πραξικοπήματος του ’74 κατά του Μακαρίου. Γεγονότα όμως άνευ ουσιαστικής σημασίας αφού και αυτά να μην γίνονταν εύκολα θα βρίσκονταν δεκάδες άλλες αφορμές (οι Τούρκοι μιλάνε για βασανισμούς, καταπιέσεις τουρκοκυπρίων κλπ ιστορίες).\nΗ παρουσία και μόνον του “τετραπέρατου” Ιωαννίδη στην εξουσία της Ελλάδας ήταν εγγύηση για την επιτυχία της απόβασης από τα 80 χιλιόμετρα ενός στρατού για το ανδρικό μόριο όπως ήταν αυτός των Τούρκων της εποχής εκείνης…\nΔεν είπα πουθενά εγώ ότι προσβλέπω προς μια “δυτικού τύπου δημοκρατία” για “περισσότερη ελυθερία λόγου και έκφρασης”.\nΠροσβλέπω προς μιαν ελληνικού τύπου (ανθρώπινου-ορθοδόξου χριστιανικού) απόλυτη ισότητα και δημοκρατία ανάμεσα στους ανθρώπους. Δεν μπορεί κανένας να με εκφράσει καλύτερα από τον Θεόδωρο Ι. Ζιάκα στο κεφάλαιο ΣΥΖΗΤΗΣΗ του “Πατριδεγωφάγου” του, σ. 232-250.\nΣυμπληρωματικά: Αυτή τη στιγμή δεν υπάρχει περιορισμός ελευθερίας του λόγου στην Κύπρο. Υπάρχει, όμως, κάτι χειρότερο: Ο δια της αυτοφίμωσης περιορισμός αυτών που προκαλώ να μιλήσουν, εμποδίζοντας έτσι την πρόσβαση στην ιστορική αλήθεια για τα αίτια της τραγωδίας της Κύπρου. Κάνουν το παν, διάφοροι πανεπιστημιακοί, δημοσιογράφοι και άλλοι, να μην μπουν σε διάλογο ελπίζοντας ότι “μπόρα είναι, θα περάσει”.\nΕδώ η ίδια η Ακαδημία Αθηνών προωθεί Κυπρίους που όχι μόνο δεν έχουν να πουν απολύτως τίποτε αλλά αποφεύγουν να πουν οτιδήποτε που θα χαλούσε την καθεστηκυία τάξη της Σιωπής και του αλληλολιβανίσματος.\nΑυτό που λέει ο Γιώργος Μάτσος είναι μια απόλυτη αλήθεια που οφείλουν να συνειδητοποιήσουν όλοι οι Έλληνες:\n“Όσα και να δώσει η Τουρκία από αυτά που πήρε με την εισβολή, ποτέ δεν θα είναι αρκετά για το δίκιο μας”.\nΟι αγέννητοι και οι νεκροί είναι, όπως το λέει, το θέμα μας. Όσοι δεν το καταλαβαίνουν αυτό ας μην περιμένουν, τουλάχιστο από μένα, να τους δώσω την ελάχιστη προσοχή. Ή, αντίθετα, ας περιμένουν να είναι μόνιμος στόχος μου.\nΣε ένα δεν μπορώ να συμφωνήσω με τον Γιώργο Μάτσο. Η στρατιωτική επιλογή είναι σκέτη κωμωδία και αυτοκατατστροφή αν δεν υπάρχει πολιτικό ήθος. Κι αυτό βρίσκεται εκεί που η παρακμιακή αυτοφίμωση των “πνευματικών” μας ανθρώπων αρνείται να κοιτάξει, μπας και ζημιωθούν τα προσωπικά τους συμφέροντα. Χωρίς αυτό το ξεκαθάρισμα είναι γελοίο να μιλούμε καν για πόλεμο.\nΟ ληστής που εμπλέκεται σε μάχη, λέγοντας “όχι” για να κρατήσει τα κλοπιμαία του είναι καταπληκτική παρομοίωση από τον Γ.Μ. κι ας τη λάβει πολύ σοβαρά υπόψη τόσο ο κ. Παπαθεμελής όσο και όσοι άλλοι γυρεύουν μια απλή “πατριωτική” με μόνο λόγια έξοδο από την τρέχουσα τραγωδία του ελληνισμού, το Κυπριακό.\nΘα πρέπει να συμπληρώσω τα όσα λέει ο Γ.Μ. για το “όχι” του Τάσσου με το εξής:\nΣύνταξη ενός ανυποχώρητου ενωτικού με το τασσικό “όχι” σήμαινε και την προσχώρησή του στην ψευδοαντίσταση του Μακαρίου. Δηλαδή προσχώρηση στο στρατόπεδο όσων πολέμησαν την Ένωση και την Ελλάδα. Αυτή είναι η μεγαλύτερη καταστροφή που άφησε πίσω του ο Μακάριος, στο όνομα του οποίου ακόμα πίνει νερό όλη, σχεδόν, η “πνευματική” Ελλάς. Τουτέστιν finis Graeciae, αν πρώτα δεν διαλυθεί η τρέχουσα πυκνή ομίχλη.\nΠρος Beriev: Είστε βαθιά νυχτωμένος, εάν νομίζετε ότι το σχέδιο εισβολής, εθνοκάθαρσης και de facto διχοτόμησης εξυφάνθηκε τον Οκτώβριο-Νοέμβριο του 1973. Πλήθος ιστορικών στοιχείων δείχνουν ότι το σχέδιο αυτό τέθηκε σε εφαρμογή στην ουσία την επομένη της αποτυχίας των Αμερικανών, τον Αύγουστο του 1964, να επιβάλουν την καθαρή (χωρίς παραχωρήσεις προς την Τουρκία) Ένωση της Κύπρου με την Ελλάδα. Ο πολιτικοποίηση του καθεστώτος της Ελλάδας που έθεσε σε εφαρμογή ο Παπαδόπουλος το 1973, πιθανόν να τους χαλούσε τα σχέδια κατά της Κύπρου, αλλά η άρνηση του Παπαδόπουλου να δώσει τότε την Σούδα επιτάχυνε ίσως την πτώση του καθεστώτος του.\nΠρος Άντη Ροδίτη. Δεν νομίζω ότι υπάρχει σήμερα πλήρης ελευθερία του λόγου στην Κύπρο. Ούτε στην Ελλάδα υπάρχει πλήρης ελευθερία του λόγου, αλλά στην Κύπρο αυτό έχει εθνική διάσταση. Απόδειξη, η στάση του κυπριακού κατεστημένου απέναντι στα βιβλία σου. Ναι μεν “επετράπη” να τα γράψεις, αλλά στην πορεία ενεργοποιούνται διάφοροι μηχανισμοί σιωπής. Και όταν πια δεν πιάνουν αυτοί οι μηχανισμοί σιωπής, οι εχθροί της αλήθειας προσπαθούν να σε πλήξουν δια της εσκεμμένης αγνοήσεώς σου. Αλλά και αυτό μέρος της πολιτικής έλλειψης ελευθερίας του λόγου είναι.\nΣίγουρα, σήμερα υφίστασαι πολύ λιγότερα δεινά από αυτά που υπέστη ο Παντελής Μηχανικός στα πρώτα χρόνια μετά την εισβολή. Όμως η ίδια νοοτροπία δεν έπαυσε να είναι παρούσα. Και το ότι ο Π. Ήφαιστος προσπάθησε π.χ. ανεπιτυχώς να αφήσει υπονοούμενα “χουντικότητας” των θέσεών σου, κι αυτό μέρος της έλλειψης πλήρους ελευθερίας του λόγου. Και το ότι χαρακτηρίζει σήμερα “πραξικοπηματία” τον Γεώργιο Παπανδρέου επειδή οι Αμερικανοί του πρότειναν (και αυτός αρνήθηκε) να ανατρέψει με πραξικόπημα τον Μακάριο, και αυτό υπόλειμμα της πολιτικής καταπίεσης του ελεύθερου λόγου είναι: Δεν έχει επιχειρήματα και βγάζει την συκοφάντηση ως “πραξικοπηματικών” των θέσεων και πράξεων ακόμη και του επονομασθέντος “Γέρου της Δημοκρατίας”. Καλά κάνει όμως. Για να καταλάβουν όλοι γιατί συκοφαντούνται όλες οι καταρρίψεις του μακαριακού μύθου ως δήθεν “χουντικές”.\nΩς προς το ζήτημα της στρατιωτικής επιλογής: Δεν αναφερόμουν συγκεκριμένα στο πολιτικό σήμερα (Δεκέμβριος 2013). Η στρατιωτική επιλογή ουδέπουτε υπήρξε επιλογή, ήδη από τις 17 Αυγούστου 1974. Ποτέ και κανένας δεν εξέτασε την πιθανότητα στρατιωτικής ανακατάληψης των κατεχομένων. Ακόμη και κατά την περίοδο του αμερικανικού εμπάργκο κατά της Τουρκίας, έως το 1977, οι κυβερνήσεις σε Αθήνα και Λευκωσία έκαναν “διαπραγματεύσεις” και δέχονταν την διζωνική ομοσπονδία! Να έχουμε υπεροπλία έναντι της Τουρκίας, το ηθικό ακμαιότατο, τις ΗΠΑ αυτοδεσμευμένες από το Κονγκρέσο να μην εξοπλίσουν την Τουρκία, και εμείς, αντί για αντεπίθεση-ανακατάληψη, να υποχωρούμε κι άλλο!\nΝα σου θυμίσω επίσης το άρθρο σου στην σημερινή το 1982: “Το μόνο πραγματοποιήσιμο θαύμα”. Σε άλλες εποχές βέβαια. Που αναφερόταν ακριβώς στην στρατιωτική επιλογή.\nΔηλαδή, η στρατιωτική επιλογή εξοβελίσθηκε εξ υπαρχής από το οπτικό πεδίο του Ελληνισμού. Και δεν ήταν μόνον οι έξωθεν πιέσεις. Το όλο ελληνικό – και κυρίως το κυπριακό! – κατεστημένο παρέκαμπτε εμφανώς και σκανδαλωδώς, θα έλεγε κανείς, την στρατιωτική επιλογή. Ώσπου φτάσαμε στην σημερινή παρακμή, η στρατιωτική επιλογή να φαντάζει, όπως το λες, κωμωδία και αυτοκαταστροφή. Και να μην τίθεται πια καν τέτοιο ζήτημα.\nΌμως δεν ήταν πάντοτε έτσι το πράγμα. Και αν η στρατωτική επιλογή αγνοήθηκε τόσο, που στο τέλος απαξιώθηκε κιόλας, αυτό κατά την γνώμη μου έγινε διότι αναπόφευκτα θα έφερνε την Κύπρο πιο κοντά, απείρως πιο κοντά με την Ελλάδα.\nΩστόσο, η καρδιά των Κυπρίων, όλων των Κυπρίων, χτυπάει για την ώρα και την στιγμή που θα δει τον ελληνικό πολεμικό στόλο να πλέει προς την Κύπρο. Το ξέρουμε, το νιώθουμε, το αισθανόμαστε όλοι. Γι’ αυτό και η στρατιωτική επιλογή ποτέ δεν θα φύγει από τις καρδιές μας, ειδικά τις καρδιές των Κυπριών, και ας λέει το μυαλό αυτή τη στιγμή ότι πρόκειται για “κωμωδία και αυτοκαταστροφή”. Ακόμη και το κυπριακό κατεστημένο δεν θα μπορέσει να αντισταθεί σε μια τέτοια προοπτική. Η Ελλάδα είναι πολύ συκοφαντημένη σήμερα στην Κύπρο, ελέω Μακαρίου και ελέω της δικής της προδοτικής στάσης το 1974. Αλλά το αύριο μπορεί να είναι διαφορετικό, πολύ διαφορετικό. Μέσα από την απόλυτη παρακμή του σήμερα, μπορεί να γεννηθεί ένα καινούργιο αύριο.\n“Πλήθος ιστορικών στοιχείων δείχνουν ότι το σχέδιο αυτό τέθηκε σε εφαρμογή στην ουσία την επομένη της αποτυχίας των Αμερικανών, τον Αύγουστο του 1964, να επιβάλουν την καθαρή (χωρίς παραχωρήσεις προς την Τουρκία) Ένωση της Κύπρου με την Ελλάδα.”\nΌποτε μπορέστε στείλτε μερικές παραπομπές πάνω στο θέμα.\n19 December 2013 at 07:35\nΕίναι ενθαρρυντικό ότι ο Beriev δεν μας στέλνει ο ίδιος σε διάφορους “ειδήμονες” του παρελθόντος αλλά ζητά να τον παραπέμψουμε εμείς. Δεν με πειράζει να τον πληροφορήσω εγώ για το βιβλίο μου. Είμαι έτοιμος να υποστώ κι άλλες ταπεινώσεις προκειμένου να ενημερωθεί η κοινή γνώμη και για την άλλη εκδοχή του Κυπριακού, που στη δική μου αντίληψη αποτελεί την αλήθεια. Δέστε, λοιπόν, κύριε Beriev, το βιβλίο μου “Κουράγιο Πηνελόπη”, Αρμός 2013, το οποίο μεταφράζει και σχολιάζει 182 αμερικανικά κυρίως έγγραφα της περιόδου Δεκεμβρίου 1963 έως Αυγούστου 1964, που ήρθαν στο φως μετά το 2000. 30 από αυτά τα έγγραφα περιλαμβάνονται στο βιβλίο στην πρωτότυπη τους μορφή, στα αγγλικά (φωτοτυπημένα – για να ικανοποιηθεί κι ο τελευταίος άπιστος Θωμάς). Και για να μην νομιστεί ότι προσπαθώ να πουλήσω το βιβλίο μου, ότι αποσκοπώ σε… κέρδη, δώστε μου μια διεύθυνση να σας το στείλω δωρεάν, αν πραγματικά σας ενδιαφέρει το θέμα.\nΓια τον φίλο Γιώργο Μάτσο: Πρέπει και πάλι να παραδεχτώ ότι τα λέει καλύτερα από μένα στο θέμα της ελευθερίας της έκφρασης και της ανέντιμης Σιωπής που εφαρμόζουν στην Κύπρο (αντανακλαστικά και στην Ελλάδα) οι επίσημοι φορείς αλλά και οι ευνοούμενοί τους δημοσιογράφοι, “διανοούμενοι”, καθηγητές πανεπιστημίου και άλλοι, γενικώς. Επί το ειδικότερο, θα αναφέρω πρόσφατο παράδειγμα: Ελλαδίτισσα καθηγήτρια, μετακληθείσα στο Πανεπιστήμιο Κύπρου, με ειδοποίησε ότι ανακάλυψε ένα από τα πρώτα βιβλία μου, του 1975 (“Νουβορδία”) και άρχισε να το διδάσκει ως αξιόλογο λογοτέχνημα στους φοιτητές της. Εγώ επιδή το θεωρώ μάλλον πρωτόλυο, το είπα, αλλά η καθηγήτρια επέμενε στις αρετές του. Επειδή ήταν εξαντλημένο κάναμε φωτοαντίγραφα για τους φοιτητές. Συνεργάτις αθηναϊκών περιοδικών και εφημερίδων η καθηγήτρια, με πληροφόρησε (δεν ζήτησα καθόλου κάτι τέτοιο) ότι θα έγραφε για το βιβλίο μου “Δέκα χιλιάδες μέλισσες” σε διάφορα αθηναϊκά έντυπα. Και μου τα είπε ποια είναι. Μετά εξαφανίστηκε για κάμποσο καιρό κι όταν αναγκάστηκα να ερωτήσω μα τι συμβαίνει με τις εξαγγελίες της και αργοπορούν, εδέησε να με πληροφορήσει ότι λόγω της (γνωστής) κακής οικονομικής κατάστασης εν Ελλάδι δεν είχε πια τον χρόνο να το κάνει. Στο μεταξύ, όμως, όπως διεφάνη, είχε έλθει σε επαφή με όλο το “λογοτεχνικό” κατεστημένο της Κύπρου το άμεσα συνδεδεμένο και με τις σχετικές κυβερνητικές “υπηρεσίες” και άλλους γνωστούς “παράγοντες”. Κι εκεί που δεν είχε χρόνο να εφαρμόσει τις δικές της επιλογές και εξαγγελίες, βρέθηκε να εκφωνεί ομιλίες στη Λευκωσία για βιβλία τύπου “Χάρρυ Πότερ”, νεοκυπριακής εκτροφής με χολυγουντιανές, σεναριακές φιλοδοξίες!\nΗ ιστορία της δίωξης των βιβλίων μου στην Κύπρο γράφει βιβλίο από μόνη της. Μερικά γεγονότα περιλαμβάνω στο βιβλίο μου “Την Ελλάδα θέλομεν και ας τρώγωμεν πέτρες”, Εστία 2006.\nΌσον αφορά τη στρατιωτική επιλογή για την Κύπρο: Πράγματι, θα έλεγα ότι μέχρι και την εποχή της αγοράς των S-300 η πλειονότητα των Κυπρίων τρέφαμε ελπίδες, άλλοι μυστικές κι άλλοι φανερές, ότι θα μπορούσε να επιτευχθεί απελευθέρωση της Κύπρου. Σήμερα, μετά την οικονομική κατάρρευση Ελλάδας και Κύπρου έχει επικρατήσει μια πλήρης για όλους απογοήτευση.\nΕπιπρόσθετα θέλω να πω ότι γράφοντας το “Κουράγιο Πηνελόπη” κατάλαβα καλά πόσο μακριά είναι η Κύπρος από την Ελλάδα. Ακόμα κι όταν έγινε πραγματικότητα το μέγα κατόρθωμα της θωράκισης της Κύπρου με μια ελληνική μεραρχία, δύναμης Σώματος Στρατού, από τον Γεώργιο Παπανδρέου, την άνοιξη του 1964 και η Κύπρος ήταν de facto ενωμένη με την Ελλάδα, ενώ ο Μακάριος και οι σύμμαχοί του – δεξιοί και αριστεροί – έκαναν το παν να την ακυρώσουν, ο σοφός εκείνος και σπουδαίος διπλωμάτης Γεώργιος Παπανδρέου (που τόσο κατασυκοφαντήθηκε από δικούς και ξένους, ακόμα κι αυτή τη στιγμή από κάποιους πανεπιστημιακούς κιόλας), ήξερε καλά ότι δεν είναι στην πολεμική αμτιπαράθεση και σύγκρουση που σκόπευε αλλά στην απλή στρατιωτική ισότιμη παρουσία της Ελλάδας στην Κύπρο, πράγμα που αποτελούσε σοβαρή απειλή για την Τουρκία ώστε να της επιβληθεί η Ένωση. Δυστυχώς ο Παπανδρέου όχι μόνο δεν βοηθήθηκε από τον Μακάριο, αλλά πολεμήθηκε αδίστακτα.\nΌσο ευτύχησε η Κύπρος να έχει αρχηγό της ΕΟΚΑ έναν Διγενή, αληθινά έντιμο, ικανό και συνεπή πολεμιστή, αναγνωρισμένο για τις ικανότητές του από τους ίδιους τούς ηττημένους εχθρούς του, άλλο τόσο ατύχησε να έχει πολιτικό ηγέτη έναν ευφυέστατο χωριάτη, που όταν βρέθηκε στους θρόνους και στα σαλόνια νόμισε ότι δύο μόνο πράγματα είναι υπαρκτά, ο εαυτός του και η εικόνα του εαυτού του!\n“Είμαι έτοιμος να υποστώ κι άλλες ταπεινώσεις προκειμένου να ενημερωθεί η κοινή γνώμη”\nΔεν καταλαβαίνω που υπάρχει η ταπείνωση στο να μας ενημερώστε για ενα βιβλίο σας που κυκλοφόρησε το 2013. Οφείλουμε να το ξέρουμε;\nΕν πάση περιπτώσει, από δικά σας βιβλία στη λίστα με τα βιβλία που ήθελα να πάρω στις γιορτές ήταν το “Δέκα χιλιάδες μέλισσες”, για το οποίο μου είχαν πει καλά λόγια. Τώρα θα προστεθεί και αυτό. Επί τη ευκαιρία να πείτε του Αρμού να επανεξετάσει την τιμολογιακή του πολιτική, δεν είναι τιμές αυτές που έχει. Για τα δυο σας βιβλία θα χρειαστούν πάνω από 40 ευρώ…\nΔεν είμαι ειδήμων επί του Κυπριακού γιατί από καιρό τώρα κατάληξα στο συμπέρασμα ότι δεν μπορεί να είναι κανείς ειδήμων επί του θέματος… Πηγές αποσπασματικές, αρχεία κλειστά, υπάρχουσα πληροφορία η οποία μπορεί στο κάτω-κάτω να εξυπηρετεί τους σκοπούς της εξωτερικής και εσωτερικής πολιτικής των εμπλεκομένων κρατών.\nΠροσωπική μου άποψη: εαν δεν φύγουν από την ενεργό πολιτική της Ελλάδας οι απόγονοι των πρωταγωνιστών της περιόδου εκείνης, εαν δεν ανοίξει ό,τι τέλος πάντων είναι αυτό το πράγμα που λέγεται ο “φάκελλος της Κύπρου”, εαν δεν ανοίξουν πλήρως όλα τα Βρετανικά και Αμερικανικά αρχεία της περιόδου (τα οποία για να ανοίξουν πρέπει πρώτα να εκλείψουν τα πολιτικά τζάκια που είπα αρχικά) και γενικώς εαν δεν τελειώσει η ιστορία με αυτό που λέγεται “μεταπολίτευση” στην Ελλάδα, ιστορική άκρη με το Κυπριακό δεν βγαίνει. Τονίζω το “ιστορική άκρη” διότι το να γράψει κανείς πραγματική ιστορία για κάτι απαιτεί πλήρη διαφάνεια στις πηγές κάτι που δεν ισχύει αυτή τη στιγμή για το Κυπριακό ζήτημα.\nΑς υποθέσουμε ότι υπάρχουν κάποια documents, μπορεί κάποιος από εσας (κ. Ματσό και κ. Ροδίτη) να εξηγήσει από την πλευρά των Αμερικανών γεωπολιτικά-στρατηγικά γιατί:\n“Πλήθος ιστορικών στοιχείων δείχνουν ότι το σχέδιο αυτό (διχοτόμησης) τέθηκε σε εφαρμογή στην ουσία την επομένη της αποτυχίας των Αμερικανών, τον Αύγουστο του 1964, να επιβάλουν την καθαρή (χωρίς παραχωρήσεις προς την Τουρκία) Ένωση της Κύπρου με την Ελλάδα.”\nΕν ολίγοις, γιατί το plan B των Αμερικανών μετά την Ένωση να ήταν η διχοτόμηση έπειτα από 10 μόλις χρόνια;\n“Εν ολίγοις, γιατί το plan B των Αμερικανών μετά την Ένωση να ήταν η διχοτόμηση έπειτα από 10 μόλις χρόνια;”\nΧωρίς να είμαι ειδήμων, νομίζω ότι η απάντηση είναι απλή. Οι Αμερικανοί ήθελαν την Κύπρο στο ΝΑΤΟ και όχι με του Ανεξάρτητους. Είτε ενωμένη με την Ελλάδα, είτε διχοτομημένη μεταξύ δύο κρατών-μελών του ΝΑΤΟ (Τουρκία, Ελλάδα), θα το επετύγχαναν. Νομίζω με το ίδιο σκεπτικό πρέπει να κινήθηκαν και το 1974. Η “δουλειά” χάλασε, διότι οι Άγγλοι φρόντισαν να σώσουν τον Μακάριο. Ελπίζω να μην κάνω μεγάλο λάθος.\nΚύριε Beriev, είναι ταπείνωση να προωθώ εγώ το βιβλίο μου, τη στιγμή που περιέχει επίσημα έγγραφα για μια πολύ σημαντική περίοδο της ιστορίας του ελληνισμού, τα οποία ανατρέπουν άρδην πράγματα που θεωρούνταν ως τώρα δεδομένα. Για το το βιβλίο αυτό ουδεμία ελληνική εφημερίδα ή περιοδικό δεν έγραψε ούτε λέξη μέχρι στιγμής από τον Ιούνιο που κυκλοφόρησε.\nΑπό το “Κουράγιο Πηνελόπη” θα μάθετε με λεπτομέρειες πώς η προσπάθεια Μακαρίου ν’ αλλάξει το Σύνταγμα της Ζυρίχης τέλη του 63 πυροδότησε την τ/κυπριακή ανταρσία με απειλές εκ μέρους της Τουρκίας να επέμβει και δηλώσεις της Ελλάδας ότι δεν θα έμενε αδρανής. Με τον Μακάριο να καλεί σε βοήθεια τη Σοβιετική Ένωση, οι Άγγλοι που πήγαν στην αρχή να κάνουν τους κυρίους του παιγνιδιού παραδέχτηκαν αμέσως αδυναμία ενώπιον τής πιθανότητος παγκοσμίου πολέμου και ζήτησαν φορτικά από τις ΗΠΑ ν’ αναλάβουν την υπόθεση και την ευθύνη.\nΟι Αμερικανοί (Τζόνσον) ύβρισαν τους Άγγλους ως ανίκανους αλλά τι να κάνουν ανέλαβαν την υπόθεση, και μαζί ανέλαβαν και τη διχοτομική πολιτική τους.\nΕνώ, όμως, η υπόθεση προχωρούσε, οι Αμερικανοί συνειδητοποίησαν ότι ήταν δίκαιη λύση και πρός το συμφέρον του ΝΑΤΟ να ενωνόταν η Κύπρος με την Ελλάδα. Πρόσφεραν αρχικά με διχοτομικό τρόπο την Ένωση, δηλαδή με παραχώρηση βάσης στους Τούρκους στην Κύπρο. Η ελληνική πλευρά (Ελλάς και Κύπρος) απέρριψαν την ιδέα και – κοντός ψαλμός – οι Αμερικανοί επέτρεψαν άφιξη σημαντικού μέρους ελληνικού στρατού στην Κύπρο. Τα έγγραφα μαρτυρούν και αποδεικνύουν σήμερα ότι αν ήθελε κι η Κύπρος την Ένωση όσο την ήθελε κι η Ελλάδα, θα γινόταν χωρίς να πάρει απολύτως τίποτε η Τουρκία.\nΈνα από τα επιχειρήματα των Αμερικανών ήταν ότι η Ένωση σύμφερε και στην Τουρκία.\nΟι άκρως ενδιαφέρουσες λεπτομέρειες βρίσκονται στα συγκεκριμένα έγγραφα-αποδείξεις. Έτσι, αν τα πιστεύετε αυτά εδώ, μην αγοράσετε την “Πηνελόπη”. Πάρτε μόνο τις “Μέλισσες”, που κάνουν απλώς αναφορά στα έγγραφα κι εξηγούν τα υπόλοιπα: Πώς δηλαδή ο αγώνας της ΕΟΚΑ για Ένωση μετατράπηκε για μερικούς σε μεγάλο φαγοπότι με τις γνωστές επιπτώσεις.\nΛάβετε υπόψη ότι υπάρχουν σημαντικά και ισχυρά στοιχεία (που δεν τα επιβεβαιώνει δυστυχώς η αμερικανική πλευρά) ότι ο διαπραγματευτής Άτσεσον ήταν και “αγορασμένος” από τον Γεώργιο Παπανδρέου να οδηγήσει τους Τούρκους στην προσφιλή τους αδιαλλαξία, η οποία έκανε την Ένωση άνευ παραχωρήσεων πολύ εύκολη και λόγω του φόβου των Αμερικανών μη γίνει η Κύπρος Κούβα της Μεσογείου.\nΌταν, όμως, η ίδια η Κύπρος αντί να κάτσει ήσυχη και να γίνει η πιο μακρινή επαρχία της Ελλάδας (όνειρο για το οποίο σκοτώθηκε πολύς κόσμος, Έλληνες και ξένοι), προτίμησε να το παίξει αστέρας της διεθνούς διπλωματικής σκηνής και δεν αξιοποίησε την ευκαιρία για την Ένωση, ο αμερικανικός παράγοντας συνειδητοποίησε ότι αυτοί (δηλαδή εμείς) μόνο με ξύλο θα φέρουμε τον νου μας και προχώρησε στην αποτροπή της κουβανοποίησης της Κύπρου δια της τουρκοποίησής της.\nΘα κλείσω με μια ιστοριούλα που αφηγήθηκα κι αλλού (στο Άρδην): Μέρες μετά την εισβολή το 1974 επισκέφθηκε Ελληνοκύπριους εγκλωβισμένους-αιχμαλώτους στο ξενοδοχείο “Ντόουμ” στην Κερύνεια ένα αμερικανικό συνεργείο ειδήσεων. Οι εγκλωβισμένοι επιτέθηκαν στον επικεφαλής Αμερικανό δημοσιογράφο με τα γνωστά “εσείς φταίτε – εσείς τα κάνετε”. “Ναι” τους είπε ο Αμερικανός, “έχετε δίκιο, αλλά δώσαμε πρώτα σε σάς την ευκαιρία να κάνετε αυτό που υποτίθεται θέλατε”!\nΑυτά από αυτόπτες και αυτίκοους μάρτυρες. Τα υπόλοιπα είναι στα έγγραφα.\n21 December 2013 at 13:17\nΕυχαριστώ για την επικοινωνία, θα δω το βιβλίο και αν χρειάζεται θα επανέλθω με ερωτήσεις.\nΕυχαρίστως θα απαντήσω σε οποιανδήποτε απορία. Παρέλειψα να αναφέρω στο προηγούμενο ότι πιστεύω να απαντήθηκε και η απορία του “Πατριώτη”, του οποίου οι παρατηρήσεις ήταν μέσα στο σωστό πλαίσιο.\nΗ απορία ήταν του Beriev. Εγώ προσπάθησα να δώσω μία εξήγηση, που μου φαίνεται εύλογη. Βεβαίως, δεν είμαι ειδήμων, όπως είπα, αλλά χαίρομαι που επιβεβαιώνετε κι εσείς το ορθόν του σκεπτικού μου.\nΝα είστε καλά και ΚΑΛΕΣ ΓΙΟΡΤΕΣ, σ’ εσάς και όλους εδώ.\nΤύμπανα πολέμου 40 seconds ago\nΑπαράδεκτα υπονοούμενα 2 minutes, 13 seconds ago\nΠερί «ἐγκεφαλικοῦ θανάτου», «δωρεᾶς» ὀργάνων καί Ὀρθοδοξίας. 2 minutes, 25 seconds ago\nΠρόταση γιά το Κυπριακό 2 minutes, 30 seconds ago\nΗ πορεία του ελληνικού δεκαετούς ομολόγου από τις εκλογές του 2009 μέχρι σήμερα 2 minutes, 38 seconds ago\nΙδού στάδιον λαμπρόν για ηγεσίες και λαούς της Ευρώπης 2 minutes, 42 seconds ago


Τι Μισούν Οι Άνδρες Στο Κρεβάτι; ….. – AmaliadaNews.gr\nΤι Μισούν Οι Άνδρες Στο Κρεβάτι; …..\nΚορίτσια, μην τα θέλετε όλα δικά σας\nΈχουν και οι άντρες τα χούγια τους και τα θέλω τους. Αν δεν θέλετε να τον ξενερώσετε , διαβάστε έως και αποστηθίστε τα παρακάτω\n1. Κουνήσου κοπελιά. Κατά τη διάρκεια της ερωτικής πράξης, συνήθως η γυναίκα δεν κάνει τίποτα-απλά μένει ξαπλωμένη αναμένοντας τα πάντα από εκείνον. Αυτό είναι ότι χειρότερο για τον άντρα… Κουνηθείτε λοιπόν, ακόμα και αν βρίσκεστε από κάτω, μην κάνετε την πεθαμένη! Αναστήστε τον επιτέλους!\n2. Πες το με ένα φιλί. Όπως αρέσει στις γυναίκες τα φιλιά, το ίδιο αρέσει και στα αγόρια. Φιλήστε τους παντού σε όλο το σώμα και να είστε σίγουροι ότι θα τρελαθούν από την ηδονή.\n3. Εσύ αποφασίζεις. Ορισμένες παραδοσιακές γυναίκες θεωρούν ότι ο άντρας είναι αυτός που πρέπει να παίρνει πρωτοβουλίες. Λάθος! Πάρτε τον έλεγχο στα χέρια σας και δεν θα χάσετε.\n4. Μην είστε εγωίστριες. Ασχοληθείτε με το σώμα του άντρα, γιατί ακόμα και αυτός κρύβει ευαισθησίες. Το αντρικό σώμα είναι εξίσου ευαίσθητο με αυτό των γυναικών οπότε μην είστε εγωίστριες, κάντε τα πάντα για να περάσει και εκείνος καλά.\n5. Άνθρωπος είναι, δεν είναι πέτρα Αν θέλετε να πάρετε ευχαρίστηση, μη ξεχνάτε ότι πρέπει να δώσετε κιόλας! Οι άντρες θεωρούν ότι οι ερωτικοί τους σύντροφοι αδιαφορούν για τα αισθήματά τους.\nΟι γυναίκες πρέπει να θυμούνται ότι πρέπει να ρωτάνε και τα… αρσενικά την ερώτηση «σου αρέσει αυτό», «πως νοιώθεις». Αφήστε τον να πιστέψει ότι νοιάζεστε και για αυτον……..\n← Οι ερωτικές ζώνες στον άνθρωπο…(fotos)\nΜακροχρόνιες Σχέσεις –Πώς θα ξαναφέρουμε το πάθος στη σχέση μας; ….. →\nΟ Δήμαρχος Πηνειού επιχειρεί να δεσμεύσει τα Ανταποδοτικά Τέλη του Δήμου για 12 ολόκληρα χρόνια 21 Οκτωβρίου 2020\nΤο «ΜΕΡΑ 25» φέρνει στη Βουλή τα προβλήματα του Νοσοκομείου Αμαλιάδας 21 Οκτωβρίου 2020\nΤην Κυριακή 25 Οκτωβρίου το Μνημόσυνο στην Χαβαρόβρυση 21 Οκτωβρίου 2020\nΚολύμβηση: Αναστασόπουλος και Μερτσόπουλος σε κλιμάκιο της Ομοσπονδίας 21 Οκτωβρίου 2020\nΓ΄ Εθνική: Ο Σπύρος Λιάρος θα διευθύνει το Πάμισος-ΠΑΟΒ-Όλα τα ματς στις 3μ.μ. 21 Οκτωβρίου 2020\nΠΑΟΒ: «Αέρας» κορυφής μετά την πρώτη νίκη-Κανονικά την Κυριακή στη Μεσσηνία 21 Οκτωβρίου 2020


one will burn: Συνεντευξη Βασσιλικός\nΈνα φαινομενικά ηλιόλουστο απόγευμα του Μάη βρήκα το Βασσιλικό, ιθύνων νου και φυσικά τραγουδιστή των RainingPleasure, καθίσαμε στο μπαλκόνι του σπιτιού του και αφού κάναμε μια προακρόαση του νέου του δίσκου που θα κυκλοφορήσει σόλο μετά το καλοκαίρι υπό τον τίτλο Vintage(ένας δίσκος με διασκευές από Leonard Cohen, Beatles, Velvet Undeground μέχρι Shirley Bassey και Billie Holiday) ξεκινήσαμε να μιλάμε εφ’ όλης της ύλης (κλισεεεέ!) με επίκεντρο την επερχόμενη προσωπική του κυκλοφορία και φυσικά τη μπάντα του.\nΤυγχάνω να τον γνωρίζω μερικά χρόνια και όπως σε όλες τις συζητήσεις μας έτσι και σ’ αυτήν εδώ τη κουβέντα που θα διαβάσετε, μιλά ακομπλεξάριστα, με ειλικρίνεια και πάνω απ’ όλα προσγειωμένα δίχως ίχνος σταριλικιού. Ξεκίνησε με τον Πατρινό ήλιο να καίει τα πρόσωπα μας, συνέχισε με ένα δροσερό αεράκι, έπειτα συννέφιασε, “έβγαλε” κρύο, μετά έριξε μερικές ψιχάλες και στο τέλος σταμάτησε και πάλι ήλιος.. Και όλα αυτά μέσα σε ένα 2ωρο! Έτσι είναι η Πάτρα. Και αυτός είναι ο Βασσιλικός.\nΘα ήθελα να μου πεις για το σόλο δίσκο που ετοιμάζεις\nΑυτός είναι ένας δίσκος που ήθελα να κάνω πάρα πάρα πολλά χρόνια. Σε κάποια φάση ξεκινήσαμε θεωρητικά να το κάνουμε με τους Pleasure αλλά πρόεκυψε η φάση Reflections και κάναμε το Reflections όποτε αυτό πήγε στην άκρη.\nΆρα η ιδέα ενός δίσκου με διασκευές πάει πίσω στο χρόνο κάπου στο…2003?\nΗ ιδέα πάει αρκετά πιο πίσω. Είναι ένα πολύ παλιό πράγμα μέσα μου. Λίγο ήξερα τι να κάνω και λίγο ήθελα να κάνω, ένας συνδυασμός αυτών των δυο. Πέρυσι τέτοια εποχή μου καρφώθηκε στο μυαλό η ιδέα να το κάνω τώρα και να το κάνω μόνος μου.\nΓιατί θεώρησες τη στιγμή εκείνη κατάλληλη?\nΉταν μια εποχή όπου ο κύκλος Juliet είχε αρχίσει να κλείνει, δεν θα ήμασταν τόσο δραστήριοι για το καλοκαίρι, εγώ είχα όρεξη να κάνω πράγματα και είχα όρεξη και για στούντιο όπου αρχικά μπήκα τελείως μόνος μου και μετά τηλεφώνησα στον Clive (σ.σ Clive Martin ο παραγωγός των Puressence, Stereophonics, Mansun κ.α. αλλά και του Who’s gonna tell Juliet) και τον ρώτησα αν θέλει να το κάνουμε παρέα και δέχτηκε.\nΣ’ αρέσει η διαδικασία του στούντιο?\nΤο απολαμβάνεις πιο πολύ απ’ ότι τα live?\nΤώρα πια ναι αν και το κάθε ένα έχει τη δική του χάρη. Αυτή τη φορά το φχαριστηθικα πάρα πολύ. Πρώτα γιατί έκανα το πείραμα να είμαι εντελώς μόνος μου και δεύτερον ότι όλη η διαδικασία είχε το σασπένς ότι δεν ήξερα πως θα καταλήξει, που θα πάει, δεν ήξερα καν ότι θα κάνω δίσκο αρχικά.\nΔεν αποσκοπούσε κάπου αυτή η μοναχική πρωτοβουλία?\nΌχι, τότε ήμουν σε μια φάση που είχα την ανάγκη να εκφράσω κάτι που δεν ήξερα τι είναι. Γι’ αυτό δεν έμπλεξα κάποιον άλλο μέσα σ’ αυτή τη διαδικασία. Και το είδα σχεδόν θεραπευτικά. Ήθελα να μπω στο στούντιο χωρίς να ΠΡΕΠΕΙ να βγάλω δίσκο.\nΗ λογική ήταν να παίξω με το στούντιο. Στη συνέχεια καθίσαμε με τον Clive και σκεφτήκαμε τι θα μπορούσα να κάνω, του λέω «είχα αυτή την ιδέα κάποτε και θα ήθελα να το κάνω, να μαζέψω δηλαδή κάποια κομμάτια που αγαπώ πάρα πολύ, από πάρα πολύ παλιά και να κάτσω να τα κάνω με το δικό μου τρόπο». Ενώ ήταν στο αρχικό πλάνο, τελικά δεν κάναμε τίποτα δικό μου, άλλα μιας και υπήρχε αυτό το μαράζι, ξεκινήσαμε απ’ αυτό. Κάθισα με μια ακουστική, έπαιζα κομμάτια, ο Clive τα έγραφε, πρέπει να γράψαμε 50 κομμάτια κιθάρα-φωνή και μετά πιάσαμε κάποια απ’ αυτά και ξεκινήσαμε να παίζουμε. Τι μπορούμε να κάνουμε εδώ, τι εκεί. Έτσι καταλήξαμε στα 14 τραγούδια και πρόεκυψε δίσκος.\nΟ οποίος θα κυκλοφορήσει μέσω EMI όπως ο τελευταίος Pleasure?\nΟ τελευταίος δίσκος έχει διανομή μόνο από την EMI, η εταιρία ήταν δική μας, η νεοσύστατη celesta. Σ’ αυτό το δίσκο συνεργάζομαι με τη Sony.\nΉταν να κυκλοφορήσει την άνοιξη αλλά στράβωσαν κάποια πράγματα και μας έπιασε καλοκαίρι και είπαμε αφού δεν είναι που δεν είναι καλοκαιρινός δίσκος, ας το πάμε στην ώρα του και ας κάνουμε και λίγο υπομονή.\nΤο ότι έχεις ένα δίσκο ουσιαστικά έτοιμο από τα Χριστούγεννα και περιμένεις τόσο καιρό να βγει…δεν σε εκνευρίζει αυτή η αναμονή?\nΝαι αλλά ήταν πολύ και καλοί οι λόγοι που είπαμε να πάμε για Σεπτέμβριο οπότε αξίζει.\nΦαντάζομαι πως τα τραγούδια που επέλεξες να διασκευάσεις σημαίνουν κάτι για σένα.\nΣαφώς, όλα έχουν μια μικρή ιστορία στη δική μου ζωή προσωπικά.\nΝα υποθέσω μέσα από τους στίχους και τις καταστάσεις που περνούσες όταν τα άκουγες?\nΜέσα απ’ όλα, και τα 50, αλλά καταλήξαμε σε 14 γιατί θέλαμε να κάνουμε ένα άλμπουμ.\nΘα ήθελα να μου μιλήσεις για την απόφαση σου να μετακομίσεις στο εξωτερικό, τι σε χαλούσε στην Ελλάδα?\nΠάντα, όπου και να είσαι, όλο κάτι σε χαλάει, αλλά στην ουσία για μένα δεν ήταν μετακόμιση αυτό το πράγμα. Υποτίθεται πως πήγα να ξεκουραστώ για λίγο καιρό και απλά δε γύρισα.\nΤι σε κράτησε στη Γερμανία?\nΤο διαφορετικό του πράγματος, μη περιμένεις να ακούσεις μεγάλα και σημαντικά πράγματα. Για μένα ήταν η διαφορετική καθημερινότητα κάτι που είχα πάρα πολύ ανάγκη εκείνο το καιρό.\nΕίχε γίνει ρουτίνα η ζωή εδώ?\nΝα στο πω αλλιώς. Αυτό που είδα να επιδρά εντυπωσιακά πάνω μου ήταν το πόσο μια διαφορετική καθημερινότητα, όχι απαραίτητα καλύτερη η χειρότερη μπορεί να σε γεμίσει ζωή ξανά. Όπως και τόση όρεξη να κάνεις οτιδήποτε, χρειαζόμουν αυτό το συναίσθημα.\nΆρα σε επηρέασε και συνθετικά-δημιουργικά\nΣαφώς, γιατί εδώ υπήρξε μια μεγάλη περίοδος που δεν ήμουν δημιουργικός και αυτό δεν ήταν φυσικό για μένα. Είχα ανάγκη να γράψω. Λίγο καιρό μετά αφότου πήγα στη Γερμανία, κάνα 2-3 μήνες μετά, ξεκίνησα να γράφω κομμάτια για το Juliet.\nΗ γερμανική σκηνή πως σου φαίνεται?\nΈχει ενδιαφέρον και επίσης της αξίζει να ονομαστεί “σκηνή” γιατί κακά τα ψέματα, δε μπορούμε να μιλάμε για σκηνή στην Ελλάδα.\nΜπορεί να ακουστεί λίγο περίεργο αυτό που θα πω αλλά δεν φταίνε γι’ αυτό οι συνθήκες, οι δισκογραφικές και όλα τα υπόλοιπα. Φταίνε τα γκρουπ.\nΝαι, έχουν την νοοτροπία την πολύ “indie” την οποία δε συμπαθώ ιδιαίτερα. Ποτέ δεν τη συμπάθησα και ποτέ δεν έβαλα τους Pleasure η τον εαυτό μου στην indie…κοινότητα. Και μπορεί ο καθένας να το ψάξει για του λόγου το αληθές.\nΠως σου φαίνεται το ότι τώρα πια η ελληνική trendy πια σκηνή γίνεται γνωστή στο δευτερόλεπτο χωρίς πολύ ταλέντο, ενώ εσείς με πολύ περισσότερο “ταλέντο” φάγατε τρελό ζόρι μέχρι να σας μάθουν?\nΑυτό ισχύει, αλλά ισχύει και κάτι άλλο. Όταν εμείς βγήκαμε από αυτό το απωθητικό, εσώκλειστο πράγμα που λέγεται “indie κοινότητα” και κάναμε υποτίθεται μια πιο mainstream επιτυχία, δεχτήκαμε επιθέσεις από αυτή τη κοινότητα, όχι από τους υπόλοιπους.\nΣτην οποία βασιλεύει η ματαιοδοξία πιστεύω.\nΣτην οποία βασιλεύει αυτό που βασιλεύει σε κάθε ανθρώπινο ον, το «θέλω να επικρατήσω». Ότι και να λέμε, αυτό είναι και αυτό είναι για όλους.\nΤι συνέβη εκείνο το καιρό?\nΕμείς κάναμε ένα μεγάλο άνοιγμα το όποιο τότε θεωρήσαμε ότι μπορεί να μας στηρίξει, το όποιο μπορούμε να το χαρούμε όλοι μαζί και να ανοίξουμε το δρόμο για διάφορα πράγματα.\nΑλλά αντιμετωπίσατε μαλακισμένες συμπεριφορές.\nΔεν εκπλαγήκαμε και προσωπικά είχα από πάρα πολύ νωρίς στο μυαλό μου ότι κάτι δε πάει καλά σ’ αυτό το χώρο.\nΕγώ πάντως εξακολουθώ να ακούω καλά λόγια για εσάς και χωρίς κανείς να στέκεται στα γεγονότα που υποτίθεται σας στιγμάτισαν όπως η εμφάνιση στο fame story.\nΌταν δεν είσαι πάρα πολύ αφοσιωμένος σ’ αυτό το εσώκλειστο κοινοτικό πράγμα ας πούμε, βλέπεις τα πράγματα πιο σφαιρικά.\nΛίγο πιο ήρεμα?\nΜε λιγότερη προσωπική εμπάθεια, πολύ πιο αντικειμενικά, όσο γίνεται να το δει έτσι κανείς.\nΟι άσχημες αντιδράσεις ήρθαν από ανθρώπους που θα τους χαρακτήριζες ορκισμένους indie.\nΠου θέλουν να παραμείνουν ορκισμένοι indie γιατί έτσι νιώθουν να υπάρχουν και να αναπροσδιορίζονται και όσο και να λένε «δε μας βοηθούν να φτιάξουμε σκηνή» στην ουσία δε το θέλουν. Θέλουν να παραμείνουν αυτό το μικρό εσώκλειστο πράγμα. Σ’ αυτό αντιδρώ, σε τίποτα άλλο. Ο καθένας μπορεί να κάνει ότι θέλει.\nΚατηγορηθήκατε με βαριές λέξεις όπως “ξεπούλημα”. Η απάντηση ήταν τα τελευταία σας δυο άλμπουμ?\nΤα άλμπουμ δεν είναι απάντηση σε τίποτα, τα άλμπουμ είναι τρόπος έκφρασης.\nΘέλω να πω, πως γίνεται να θεωρείς ξεπουλημένο κάποιο που έχει κάνει δουλείες σαν το forwards and backwards η το who’s gonna tell Juliet..\nΚατ΄ αρχάς, η πρώτη κόντρα που παίχτηκε ήταν όταν δώσαμε τραγούδι σε διαφήμιση, εμείς φάγαμε το πρώτο λούσιμο και έπειτα όλοι έτρεχαν να δώσουν τραγούδι σε διαφήμιση.\nΔεν θέλω να φάνω σαν αυτός που αντιπαθεί όλες τις μικρές προσπάθειες που γίνονται, ισα ισα, αλλά οι προσπάθειες είναι μικρές επειδή οι καταστάσεις δεν αφήνουν να γίνουν μεγαλύτερες, αλλά δεν ξέρω πραγματικά αν θέλουν να γίνουν μεγαλύτερες…σε επίπεδο σκηνής και νομίζω ότι κάθε ένας, κάθε μικρή οντότητα, μονάδα που λέγεται γκρουπ θα ήθελε να κάνει τη διαφορά. Αλλά αν τη κάνει κάποιο άλλο γκρουπ, θα ενοχληθεί. Έχω αυτή την αίσθηση και αυτό είναι που με πειράζει και με πονά περισσότερο.\nΗ επιτυχία των Raining Pleasure συμπαρέσυρε πάντως και άλλα γκρουπ μαζί. Λόγο των R.P ξεκίνησε να αναφέρεται η περιβόητη σκηνή της Πάτρας. Κατ’ αρχήν, υφίσταται “σκηνή της Πάτρας?”\nΌχι, αντίσκηνο είναι. Γιατί αν θέλουμε να μιλάμε για σκηνή πρέπει να έχουμε ανθρώπους που έχουν όρεξη να λειτουργήσουν σαν ομάδα, ακομπλεξάριστα.\nΟ ανταγωνισμός είναι θεμιτός…\nΝαι, και είναι υγιής, αλλά όχι σε βαθμό να αντιπαθείς την επιτυχία του άλλου.\nΕίναι έμφυτο ελληνικό αυτό το χαρακτηριστικό?\nΕίναι γενικά ανθρώπινο. Αυτό που είναι ελληνικό, επειδή ζω πολλά χρόνια στη Γερμανία και είδα λίγο την αντίστοιχη κατάσταση, εκεί πέρα δεν υπάρχει το κόμπλεξ του «α, έκανε αυτή τη κίνηση, ξεπουλήθηκε». Τα γκρουπ παίζουν παντού, χωρίς “ενοχές” και αν κάποιος είναι καλός σ’ αυτό που κάνει, σε όποιο περιβάλλον και αν παίξει τη μουσική του, θα συγκινήσει. Γιατί δε μιλάει με μαθηματικά αλλά με μουσική.\nΑυτό ήταν το στοίχημα που παίξατε με την εμφάνιση στη περιβόητη αυτή εκπομπή?\nΠαρ’ ότι ακούσαμε πολλά «μη πάτε» από κοντινούς μας ανθρώπους, είπα στα παιδία ότι έως πότε θα καθόμαστε και θα βρίζουμε τις καταστάσεις? Το ένα είναι χάλια, το άλλο είναι χάλια. Αν εμείς θεωρούμε ότι είμαστε καλοί, όπου και να πάμε, θα εξακολουθήσουμε να είμαστε καλοί. Σε πειράζει? Είναι σκατά? Πήγαινε και καλυτέρεψέ το!\nΠρόσφατα διάβασα σε μια συνέντευξη ενός πρωτοεμφανιζόμενου γκρουπ να σε αναφέρει ως τον σημαντικότερο Έλληνα καλλιτέχνη. Πως νιώθεις όταν μιλούν για σένα και για το γκρουπ ως το ορόσημο στην ελληνική αγγλόφωνη μουσική.\nΑυτά είναι ωραία να τα ακούς, δε θα πω ψέματα σε κανέναν, αλλά αποφεύγω να ταυτιστώ με μεγάλες κουβέντες, θετικές είτε αρνητικές, γιατί και οι δυο κρύβουν παγίδες. Από την άλλη υπάρχει η υποκειμενικότητα του πράγματος. Το τι θεωρείτε σημαντικό, δεν μπορεί να οριστεί από κανένα. Χαίρομαι πάντως που δεν έχει πάει στράφι όλη η δουλεία που έχω κάνει στο παρελθόν και υπάρχουν άνθρωποι που για τους δικούς τους λόγους και με το δικό τους τρόπο το εκτιμούν όλο αυτό.\nVassilikos@The Living Room in Athens\nPosted by christo40k at Friday, June 05, 2009\nLabels: feature, Raining Pleasure, Βασσιλικός\nAnonymous June 6, 2009 at 3:49 PM\ngood luck with the solo album!!! we love pleasure (since rip) we love billy!!!!!!\nAnonymous June 7, 2009 at 2:37 PM\nmilaei poly swsta...ase pou einai kai apisteystos mousikos...!wraio video!\nAnonymous June 14, 2010 at 2:01 AM\nΕΙΣΤΕ ΤΕΛΕΙΟΙ!!! ΑΓΑΠΩ ΤΟ NOSTALGIA !! EIMAI ΕΡΩΤΕΥΜΕΝΗ ΜΕ ΤΟΝ ΒΑΣΣΙΛΙΚΟ! .... <3\neinai pragmatika foberos...! k oi raining pleasure teloioi...! ton eida live k ksetrelathika... bassilike eisai aploustata teloios!!...i love you...!!!


Γλυκά Νερά: Τα βίντεο που βρέθηκαν στο κινητό του πιλότου - Dokari.gr\nΓλυκά Νερά: Τα βίντεο που βρέθηκαν στο κινητό του πιλότου\nΣτη δημοσιότητα έρχονται στιγμιότυπα από βίντεο που βρέθηκαν στο κινητό του πιλότου και καθ' ομολογίαν δολοφόνου της Καρολάιν στα Γλυκά Νερά.\nΤο «φως» της δημοσιότητας βλέπουν στιγμιότυπα από βίντεο που βρέθηκαν στο κινητό τηλέφωνο του Μπάμπη Αναγνωστόπουλου και τα οποία εξετάζουν εξονυχιστικά οι Αρχές, στο πλαίσιο της έρευνας που συνεχίζεται για την υπόθεση δολοφονίας της 20χρονης Καρολάιν στο σπίτι τους στα Γλυκά Νερά.\nΣτα πλάνα που φέρνει στη δημοσιότητα το STAR, φαίνεται τόσο η Καρολάιν όσο και ο πιλότος στον χώρο εργασίας τους. Συγκεκριμένα, σε ένα από τα βίντεο που παρουσίασε σε ρεπορτάζ του ο τηλεοπτικός σταθμός, φαίνεται η Καρολάιν να παίζει χαρτιά, ενώ στο βίντεο φαίνεται και η γάτα του ζευγαριού. Το συγκεκριμένο βίντεο τραβήχτηκε έναν μήνα πριν τη δολοφονία της.\nΣε ένα ακόμα βίντεο απαθανατίζεται ο πιλότος καθώς αστειεύεται και γελάει μέσα στον χώρο εργασίας του. Το τρίτο βίντεο που έρχεται στη δημοσιότητα, έχει τραβήξει ο πιλότος στη διάρκεια πτήσης στην Αττική, ενώ ο ίδιος ακούγεται να μιλάει με έναν άνδρα που βρίσκεται μαζί του στο ελικόπτερο.


Ρετρό αξεσουάρ μαλλιών για μαμά και κόρη από το My Petit Boutique! - Queen.gr\nΡετρό αξεσουάρ μαλλιών για μαμά και κόρη από το My Petit Boutique!\nΓια να θαυμάζει η μία το στυλ της άλλης!\nΟι κορδέλες, τα pin-up μαντήλια και γενικά τα αξεσουάρ μαλλιών έχουν την τιμητική τους αυτή τη σεζόν. Καλοκαίρι, διακοπές και πολύχρωμη διάθεση επιβάλουν να υπογραμίσετε το στυλ σας με την τελευταία λέξη της μόδας. Η My Petit Boutique έχει ως στόχο της να προσφέρει luxury ρούχα και αξεσουάρ, καθώς και ιδαίτερα προϊόντα βρεφανάπτυξης από επιλεγμένες εταιρίες του εξωτερικού.\nΌπως δεν θα κουραστούμε ποτέ να τονίζουμε, είναι η πρώτη online boutique στην Ελλάδα που αφιερώνεται αποκλειστικά στα κορίτσια και στις μαμάδες, καλύπτοντας ολοκληρωμένα τις ανάγκες τους και διαθέτοντας μοναδικά προϊόντα ένδυσης και αξεσουάρ. Στις διαδικτυακές σελίδες της θα βρείτε εντυπωσιακές retro style κορδέλες, κουάφ και μπαντάνες για εσάς την ίδια και φυσικά για την μικρή σας πριγκίπισσα.\nΙδιαίτερα κλιπ για τα μαλλιά πάνω σε τούλι και vintage venice δαντέλα, snap clips και υφασμάτινες ελαστικές κορδέλες σας περιμένουν. Υπάρχουν φυσικά και τα no- slip clippies, τα οποία είναι είναι ντυμένα με ύφασμα για να μην ερεθίζουν το δέρμα του μωρού και ειδικό αντιολισθητικό ύφασμα κολλημένο στη μια πλευρά για να μη φεύγουν από τα μαλλιά! Τα στιλάτα και χαρούμενα κομμάτια φοριούνται από ηλικές 6 μηνών και άνω.\nΧωρίς να χάνετε χρόνο, κάντε κλικ στο mypetitboutique.eu και διαλέξτε τα δικά σας αγαπημένα από τη μεγάλη λίστα του on-line shop!


Γλυκό ψυγείου με μπισκότο ολικής:Για τις ζεστές αυτές μέρες! - BORO από την ΑΝΝΑ ΔΡΟΥΖΑ - boro.gr\nΑρχική / Διατροφή / Συνταγές / Γλυκά / Γλυκό ψυγείου με μπισκότο ολικής:Για τις ζεστές αυτές μέρες!\nΓλυκό ψυγείου με μπισκότο ολικής:Για τις ζεστές αυτές μέρες!\nΜάιος 6, 2015\tΓλυκά\n4 ροδάκινα φρέσκα, ψιλοκομμένα\n100γρ. βούτυρο κρύο, σε κύβους\n100γρ. πούδρα αμυγδάλου\n50γρ. αλεύρι ολικής άλεσης\nαλάτι στη μύτη 1 κουτ. γλυκού\n50γρ. κορν φλάουερ\n150γρ. κρέμα σαντιγί 35%\nΦτιάχνετε τη βάση\nΠροθερμαίνετε το φούρνο στους 170°C. Στον κάδο του μίξερ ανακατεύετε όλα τα υλικά μαζί, με το φτερό σε μεσαία ταχύτητα μέχρι να γίνουν ομοιογενής ζύμη.\nΣε ένα ταψί απλώνετε αντικολλητικό χαρτί και τρίβετε πάνω τη ζύμη.\nΤην ψήνετε στο φούρνο για περίπου 20 λεπτά μέχρι να πάρει ένα όμορφο, ξανθό χρώμα.\nΑφού η ζύμη ψηθεί και κρυώσει, θρυμματίζετε το μπισκότο (πλέον) και το απλώνετε ομοιόμορφα στον πάτο ενός σκεύους.\nΦτιάχνετε την κρέμα\nΚόβετε το λοβό της βανίλιας κατά μήκος, τον ανοίγετε και «ξύνετε» με ένα μυτερό μαχαιράκι τα σποράκια σε ένα κατσαρολάκι. Προσθέτετε τη μισή ποσότητα ζάχαρης και το γάλα και τα βάζετε σε μέτρια φωτιά να ζεσταθούν.\nΣε ένα μπολ ρίχνετε τους κρόκους, το κορν φλάουερ και την υπόλοιπη ζάχαρη και ανακατεύετε με σύρμα μέχρι τα υλικά να ομογενοποιηθούν.\nΡίχνετε ένα μέρος από το ζεστό γάλα στο μίγμα των κρόκων για να το αραιώσετε, το ανακατεύετε και έπειτα το ρίχνετε όλο στην κατσαρόλα. Συνεχίζετε το ανακάτεμα μέχρι να βράσει η κρέμα. Την αποσύρετε από τη φωτιά.\nΤην αδειάζετε σε ένα ταψί και τη σκεπάζετε αμέσως με μία μεμβράνη που θα εφάπτεται καλά στην επιφάνειά της, για να μην κάνει κρούστα και την αφήνετε να κρυώσει καλά.\nΜόλις η κρέμα κρυώσει, τη βάζετε σε ένα μπολ, την ανακατεύετε με ένα σύρμα και προσθέτετε την κρέμα σαντιγί. Ανακατεύετε ακόμα μια φορά μέχρι η σαντιγί να ενσωματωθεί στην κρέμα.\nΤέλος, την απλώνετε πάνω στα θρυμματισμένα μπισκότα ολικής και προσθέτετε από πάνω τα ψιλοκομμένα ροδάκινα. Βάζετε το γλυκό στο ψυγείο για 6 ώρες για να σταθεροποιηθεί η κρέμα.


Η Χρήσιμη Επιστημονική Πληροφορία Της Ημέρας\nΗ ΧΡΗΣΙΜΗ ΕΠΙΣΤΗΜΟΝΙΚΗ ΠΛΗΡΟΦΟΡΙΑ ΤΗΣ ΗΜΕΡΑΣ\n• ...ο καθένας μας έχει από 100.000 ως 150.000 θύλακες στο κεφάλι του;\n• ...κάθε θύλακας στο δέρμα του κεφαλιού μπορεί να μεγαλώνει μια τρίχα από 2 έως 5 χρόνια;\n• ...κάθε θύλακας μεγαλώνει από 20 έως 25 τρίχες στη διάρκεια μιας ζωής;\n• ...αν το μήκος των μαλλιών σας είναι μέχρι τον ώμο, οι άκρες τους είναι περίπου τριών χρονών;\n•...όταν οι άκρες των μαλλιών σας φτάσουν στους ώμους σας, σημαίνει ότι μακραίνουν εδώ και τρία χρόνια; Τα μαλλιά που φτάνουν μέχρι τη μέση έχουν άκρες τουλάχιστον 5 ετών.\n• ...αν τα μαλλιά σας φτάνουν μέχρι τους ώμους, έχετε περίπου 36 χιλιόμετρα τρίχας στο κεφάλι σας;\n• ...τα μαλλιά είναι φτιαγμένα από το ίδιο υλικό με τα νύχια, τα φτερά των πουλιών και τα λέπια των ερπετών; Ονομάζεται κερατίνη.\n• ...χάνουμε με φυσικό τρόπο από 50 έως 100 τρίχες την ημέρα;\n• ...οι περισσότεροι άνθρωποι στον κόσμο έχουν ίσια, μαύρα μαλλιά με χοντρή τρίχα;\n• ...μόνο 1,8% του παγκόσμιου πληθυσμού είναι φυσικά ξανθό;\n• ...τα κόκκινα μαλλιά είναι τα πιο σπάνια με τη μεγαλύτερη συγκέντρωσή τους να βρίσκεται στην Σκωτία (13%), με δεύτερη την Ιρλανδία (10%);\n• ...κάθε θύλακας τρίχας περιέχει αρκετό γενετικό υλικό για την κλωνοποίηση ενός ανθρώπου;\n• ...στα 50, το 50% των γυναικών έχουν 50% άσπρες τρίχες;\n• ...τα μαλλιά είναι πολύ εύθραυστα όταν βρέχονται; Το τράβηγμα, το χτένισμα ή το βούρτσισμα μπορεί να τα τεντώσει ή και να τα σπάσει. Κάντε απαλό μασάζ με το σαμπουάν, με τις άκρες των δαχτύλων σας (και όχι τα νύχια σας) για να απλώσετε την σύνθεση στο δέρμα του κεφαλιού και να δημιουργήσετε αφρό, χωρίς έντονο τρίψιμο ή ξύσιμο.\n• ...ποτέ δεν πρέπει να βουρτσίζετε τα μαλλιά όταν είναι βρεγμένα; Χρησιμοποιήστε μια χτένα με αραιά δόντια για να τα ξεμπλέξετε πριν το styling. Αυτό βοηθάει στο να προστατεύσετε τα μαλλιά από περιττές φθορές ή το σπάσιμο της τρίχας.\n• ...ότι απλά δίνοντας μια κλίση στο σεσουάρ προς το κάτω τμήμα του στελέχους της τρίχας, όταν στεγνώνετε τα μαλλιά σας, βοηθάτε στην προστασία κατά της φθοράς; Η κλίση προς τα κάτω προφυλάσσει το περιτρίχιο από την κακή μεταχείριση.\n• ...πρέπει να χρησιμοποιείτε σίδερα για ίσιωμα και για μπούκλες μόνο σε εντελώς στεγνά μαλλιά; Τα εργαλεία με ζεστές θερμοκρασίες όπως αυτά, μπορούν να κάνουν το νερό που περιέχει κάθε τρίχα να βράσει, προκαλώντας έτσι φθορά στην τρίχα που μπορεί να καταλήξει σε ψαλίδα και σπάσιμο.\n• ...πρέπει να εκλάβετε την βούρτσα μαλλιών σας ως μια επένδυση; Τρία είναι τα πράγματα που πρέπει να λάβετε υπόψη όταν αγοράζετε μια βούρτσα:\n1) Ψάξτε μια με φυσική τρίχα, όπως η γουρουνότριχα. Βοηθούν στην απομάκρυνση των φυσικών ελαίων από το δέρμα του κεφαλιού κατά μήκος του στελέχους.\n2) Αν η 100% γουρουνότριχα σας φαίνεται υπερβολικά μαλακή για τα μαλλιά σας, δοκιμάστε μια μείξη 50/50 φυσικών και συνθετικών τριχών.\n3) Προμηθευτείτε όλα τα απαραίτητα. Θα χρειαστείτε ένα διαφορετικό είδος βούρτσας για κάθε χτένισμα. Φαρδιές βούρτσες μαλλιών για ίσιωμα. Στρογγυλή κυλινδρική βούρτσα για styling.\n• ...το ξέβγαλμα των μαλλιών με μεταλλικό νερό και σόδα μετά το κολύμπι στη θάλασσα ή την πισίνα μπορεί να σας βοηθήσει να τους δώσετε μια πιο υγιή όψη;\n• ...μια μικρή ποσότητα conditioner που δεν χρειάζεται ξέβγαλμα μπορεί να μαλακώσει τις μπούκλες σας όταν παίζετε βόλεϋ ή πλατσουρίζετε στα κύματα;\n• ...τα καπέλα είναι στη μόδα όσο ποτέ άλλοτε και κάνουν θαύματα για την προστασία του χρώματος των μαλλιών σας από τον ήλιο;\nΨεκάστε, ΤελειώσατεΓιατί Να Θέλει Κανείς Μαλλιά Με Υγιή Όψη;Θα Διατηρήσει Το Δυνατό Κράτημα Το Χτένισμά Μου για Περισσότερο Χρόνο;\nΒΑΘΥΣ ΚΑΘΑΡΙΣΜΟΣ ΣΑΜΠΟΥΑΝ


Red Roof Inn Durham - Triangle Park, Ντάραμ Ξενοδοχεία - Skyscanner\n4405 Hwy 55 East, 27713, Ντάραμ, Ηνωμένες Πολιτείες\n9,31km από το κέντρο της πόλης\nΜέτριοΜε βάση 1080 κριτικές\nΑυτό το κατάλυμα (Red Roof Inn Durham - Triangle Park, Ντάρχαμ) απέχει 1 λεπτά με το αμάξι από: Research Triangle Park (Ερευνητικό Πάρκο) και 7 λεπτά από: Εμπορικό Κέντρο Streets at Southpoint Mall. Στις σημαντικές παροχές περιλαμβάνονται ρεσεψιόν όλο το 24ωρο, ένα ασανσέρ και καφές/τσάι στους κοινόχρηστους χώρους. Στους χώρους μας θα βρείτε δωρεάν στάθμευση χωρίς παρκαδόρο.\nΑπαίσια εξυπηρέτηση. Απαίσια εξυπηρέτηση πελατών. Ευγενικό προσωπικό.\nΜικροσκοπικά δωμάτια. Απαίσια κρεβάτια. Βρώμικο δωμάτιο.\nΘορυβώδες. Θορυβώδες δωμάτιο. Μικροσκοπικά δωμάτια.\nΒρώμικο δωμάτιο. Βρώμικα σεντόνια. Βρώμικα πατώματα.\nΠαλιό κτίριο. Βρώμικα πατώματα.


Απώλεια λίπους Ιαπωνίας Fitness: Το απλό μυστικό για κάψιμο λίπους από τα βάθη της Ιαπωνίας - A Penny for your thoughts\nΤο να χάσουμε τα περιττά κιλά γενικά μπορεί να είναι κάτι δύσκολο. Η απώλεια του λίπους απώλεια λίπους Ιαπωνίας κοιλιάς, όμως συγκεκριμένα, μπορεί να jean αδυνατίσματος yip κάτι ακόμα πιο δύσκολο.\nFitness: Το απλό μυστικό για κάψιμο λίπους από τα βάθη της Ιαπωνίας Από - 16 Ιουλίου Φαίνεται πως το μυστικό για την απώλεια λίπους δεν κρύβεται στην διατροφή αλλά στη σωστή αναπνοή σύμφωνα με τους Γιαπωνέζους! Η συγκεκριμένη μέθοδος από τα βάθη της Ιαπωνίας υπόσχεται πως βοηθά στην απώλεια του περιττού βάρους και στην απόκτηση της ιδανικής σιλουέτας και με τον χρόνο να μετρά αντίστροφα για τις διακοπές μοιάζει με το μαγικό φίλτρο του Panoramix!\nΜέχρι πρότινος γνωρίζαμε ότι δεν υπάρχουν θαυματουργά τρικ που μπορούν να αποτρέψουν και να μειώσουν το κοιλιακό λίπος. Θέλει εντατική γυμναστική και σωστή διατροφή.\nΚαι είναι σημαντικό να δώσουμε σημασία στο κοιλιακό λίπος καθώς όπως τονίζουν οι ειδικοί μπορεί να οδηγήσει στην ανάπτυξη μεταβολικών δυσλειτουργιών, υπέρτασης και καρδιακής νόσου. Αν λοιπόν στο χαρτί με τους στόχους σας, μεταξύ άλλων, υπάρχει η επιθυμία να χάσετε το λίπος από την κοιλιά, σας έχουμε την τέλεια τεχνική που είναι απλούστατη και δεν απαιτεί ούτε διατροφή, ούτε άσκηση.\nΗ Διατροφή που Πρέπει Οπωσδήποτε να Δοκιμάσετε Και την αποκαλούμε «τέλεια» γιατί ούτε θα ιδρώσετε, ούτε θα χρειαστεί να αφιερώσετε πολλές ώρες. Απλά μόνο μερικά λεπτά κάθε μέρα.\nΠώς θα σας φαινόταν αν μπορούσατε να χάσετε λίπος από το σώμα σας… αναπνέοντας; Είναι μια επαναστατική τεχνική που βρήκαν οι Ιάπωνες και εξαφανίζει το λίπος στην κοιλιά! Το μόνο που χρειάζεται να κάνετε είναι μια εισπνοή για 3 δευτερολέπτακαι ύστερα μια ισχυρή εκπνοή για 7 δευτερόλεπτα σε όρθια στάση.\nΩστόσο, τον τελευταίο καιρό κατάφερε να απώλεια λίπους Ιαπωνίας παγκοσμίως δημοφιλής χάρη σε μια τεχνική αναπνοών που εφηύρε, με σκοπό να χάσει όλο το περιττό λίπος από την κοιλιά του: 13 κιλά λιγότερα και 12 πόντους μείον γύρω από τη μέση μέσα σε διάστημα λίγων εβδομάδων χωρίς σκληρή γυμναστική, αυστηρή δίαιτα και λιποτροπικά χάπια, αλλά με ειδικές αναπνοές μόνο για 2 λεπτά τη μέρα, είναι κάτι που έκανε την επιστήμη να σηκώσει τα χέρια ψηλά. Πως δουλεύει η μέθοδος του Ryosuke Ο δημιουργός της την ονομάζει Long Breath Diet Δίαιτα Μακράς Αναπνοής και από τη στιγμή που τα καλά νέα κυκλοφόρησαν στον πλανήτη, ο Miki Ryosuke μεταμορφώθηκε σε Νο1 γκουρού του αδυνατίσματος. Η τεχνική έγκειται στη συγκεκριμένη στάση που παίρνει το σώμα, την ίδια στιγμή που οι πνεύμονες με τη βοήθεια του διαφράγματος και των κοιλιακών μυών εκτελούν εισπνοή διάρκειας 3 δευτερολέπτων και μια ισχυρή εκπνοή του αέρα επί 7 δευτερόλεπτα.\nΤο επαναλαμβάνετε αυτό για 2 έως 5 λεπτά χωρίς διάλειμμα. Οι πνεύμονες είναι το κύριο απεκκριτικό όργανο για την απώλεια βάρους.\nΟρμόνη πεπτίδιο-6 οικοδόμησης σώματος ατόμων ορμόνη αύξησης ghrp-6 με τα αντι συμπληρώματα γήρανσης\nLeopard gecko απώλεια βάρους απόρριψη\nΜυρωδιά απώλειας βάρους Άλλα χαρακτηριστικά στη νότια Καλιφόρνια - μοναχικός πλανήτης - ΗΠΑ - 8+2 ΣΥΜΒΟΥΛΕΣ ΑΠΟ ΕΝΑΝ ΔΙΑΤΡΟΦΟΛΟΓΟ ΓΙΑ ΑΠΩΛΕΙΑ ΛΙΠΟΥΣ 8 τρόποι για να χάσετε το λίπος της κοιλιάς και να μεταμορφώσετε το σώμα σας | iTrofi Οι καλύτερες προπoνήσεις για κάψιμο λίπους Πρόσφατα άρθρα\nΣυσκευή παρακολούθησης δραστηριότητας Jog style\nΑυτό ήταν ένα μακρύ άρθρο, και μπορεί να φαίνεται κάπως...\nΔες και εδώ πώς θα παίρνεις λιγότερες θερμίδες από το...\nΥπάρχουν ορισμένοι καρποί που είναι υψηλότεροι σε φυτικές ίνες και...


apostaktirio.gr - Νέες κυκλοφορίες από τις εκδόσεις Φίλντισι: Ευτοπία του Χρήστου Γεωργιάδη\nΤετάρτη, 16 Μαΐου 2018 09:36\n…Ο Φοίβος καταλάβαινε ότι για να ειρηνεύσει ο κόσμος θα έπρεπε να φτιαχτεί το πρώτο βασικό κύτταρο. Αυτό το ειρηνικό χωριό θα είναι το γενεσιουργό κύτταρο ενός ολόκληρου οργανισμού. Σιγά σιγά θα ξεφυτρώνουν οι ειρηνικές κοινότητες η μία μετά την άλλη μέχρι που ολόκληρες χώρες θα μετατρέπονται σε ειρηνικές. Αυτό είναι το μέλλον. Η αποσύνδεση από το μακάβριο, τρέχον σύστημα και η ενσωμάτωση στο όραμα της ειρηνικής καλλιέργειας και διατροφής και της περιεκτικής δικαιοσύνης για όλα τα πλάσματα. Έτσι, δημιούργησε μια vegan οικο-κοινότητα με το όνομα Ευτοπία.


Βασιλειάδης: «Eυκαιρία να έχουμε δύο ανταγωνιστικά πρωταθλήματα» | SDNA\n7 Οκτωβρίου 2017, 10:07\nΤελευταία ανανέωση: 7 Οκτωβρίου 2017, 10:10\nΓια την μείωση των ομάδων στην Stoiximan.gr Football League, αλλά και για την συνεργασία με την Super League Σουρωτή, αναφέρθηκε με δηλώσεις του ο Υφυπουργός Αθλητισμού Γιώργος Βασιλειάδης.\nΕπίσκεψη στα Τρίκαλα πραγματοποίησε, την Παρασκευή (6/10) ο Υφυπουργός Αθλητισμού Γιώργος Βασιλειάδης.\nΟ ίδιος αναφέρθηκε τόσο στο πρωτάθλημα της δεύτερης τη τάξει επαγγελματικής κατηγορίας, όπου και δήλωσε ότι έχει μείνει απόλυτα ικανοποιημένος, αλλά και για τις παραιτήσεις των μελών της ΕΕΑ.\nΠαράλληλα αναφερόμενος στην μείωση των ομάδων, αλλά και την ύπαρξη συνεργασίας με την Super League Σουρωτή, τόνισε χαρακτηριστικά ότι «θα έχουμε δύο ανταγωνιστικά πρωταθλήματα που θα επιβιώνουν χωρίς βοήθεια και παρεμβάσεις».\n«Από πέρυσι έχει ξεκινήσει μια προσπάθεια να έχουμε ανταγωνιστικό πρωτάθλημα χωρίς σκιές. Δεν μπορώ να πω ότι είμαστε απόλυτα ευχαριστημένοι, αλλά νομίζω φέτος, επειδή πέφτουν έξι ομάδες, θα είναι πολύ δύσκολο να έχουμε ομάδες αδιάφορες. Και του χρόνου με τον σχεδιασμό που γίνεται για τη μείωση των ομάδων και τη συνεργασία που θα πρέπει να υπάρξει με τη Super League μας δίνεται μια ευκαιρία να αλλάξουμε σελίδα και να έχουμε δύο ανταγωνιστικά πρωταθλήματα τα οποία θα μπορούν να επιβιώνουν και μόνα τους χωρίς βοήθεια, χωρίς παρέμβασεις και χωρίς να είμαστε με την ψυχή στο στόμα κάθε φορά.\nΌλοι οι φορείς του επαγγελματικού ποδοσφαίρου πρέπει να πάρουμε άμεσα αποφάσεις, γιατί στο τέλος θα συρθούμε πίσω από τις εξελίξεις και θα είναι αργά. Πρέπει να πάρουμε αποφάσεις δύσκολες και κυρίως πρέπει να ποντάρουμε όλοι οι αρμόδιοι πάνω στο προϊόν αυτό καθ' αυτό. Το επαγγελματικό ποδόσφαιρο, είτε το θέλουμε, είτε όχι είναι ένα προϊόν. Θα πρέπει όλοι να διαφυλάξουμε την ποιότητά του και να το αφήσουνε να παράξει πλούτο, χαρά και διάσκεδαση γι' αυτούς που το παρακολουθούν, όπως σε όλες τις χώρες της Ευρώπης και του κόσμου.\nΓιακουμίδης: «Τον λόγο έχουν οι μέτοχοι»\nΜπαργκάν: «Φέτος θα είμαστε η καλύτερη ομάδα του πρωταθλήματος»\nΣαββίδης: «Να πάμε τον Πανσερραϊκό εκεί που αξίζει»


Ο καλύτερος γιατρός της Ευρώπης για το 2019 είναι Έλληνας - Yousay.gr\nΑπό την Αρεόπολη Λακωνίας στην κορυφή της Ευρώπης.\nΤο βραβείο του Γενικού Ιατρού της Χρονιάς για την Ευρώπη θα παραλάβει στο συνέδριο WONCA Europe στην Μπρατισλάβα της Σλοβακίας (26-29 Ιουνίου) ο διευθυντής του Κέντρου Υγείας Αρεόπολης και πρόεδρος της Ελληνικής Εταιρείας Γενικής/Οικογενειακής Ιατρικής, δρ Ανάργυρος Μαριόλης.\n«Ο Ήρωας της Πρωτοβάθμιας Φροντίδας Υγείας στην Ελλάδα», «Πρότυπο Γενικού Γιατρού», «Σαμαρείτης Ιατρός στα εδάφη της αρχαίας Σπάρτης»… Οι εντυπωσιακοί αυτοί χαρακτηρισμοί, αποσπάσματα από δηλώσεις δημοσιογράφων, ασθενών και πολιτών, μοιάζουν μικροί μπροστά στην πρόκληση να περιγράψουν την εμπνευσμένη μορφή του δρος Ανάργυρου Μαριόλη. Έχοντας γίνει ο μόνος Γενικός Ιατρός που βραβεύτηκε από την Ακαδημία Αθηνών (2016) για τις υπηρεσίες του στην πρωτοβάθμια φροντίδα υγείας, η προσφορά του στην ελληνική κοινωνία είναι πολυδιάστατη.\n• Ο δρ Μαριόλης αποφοίτησε από την Ιατρική Σχολή του Εθνικού και Καποδιστριακού Πανεπιστημίου Αθηνών το 1996, ολοκλήρωσε τη διδακτορική του διατριβή με βαθμό Άριστα στο ΕΚΠΑ και ολοκλήρωσε την ειδίκευσή του στη Γενική Ιατρική το 2000.\n• Σε ηλικία 30 ετών συνέλαβε την ιδέα και ίδρυσε-δημιούργησε το πρώτο Κέντρο Υγείας Αστικού Τύπου στην Ελλάδα, το κέντρο υγείας Βύρωνα, μια εντυπωσιακή επιτυχία με σημαντικό αντίκτυπο στο ελληνικό σύστημα υγείας, το οποίο εξυπηρετούσε περισσότερες από 150.000 επισκέψεις ετησίως, με μια διεπιστημονική ομάδα πρωτοβάθμιας φροντίδας υγείας. Υπουργοί Υγείας από διάφορες χώρες, συμπεριλαμβανομένης της Σουηδίας, της Τουρκίας και της Αιγύπτου, επισκέφθηκαν το κέντρο υγείας ως πρότυπο, ώστε να αποκτήσουν γνώσεις για την επιστημονική του λειτουργία. Ο δρ Μαριόλης διοργάνωσε διάφορες εκστρατείες και δημιούργησε, σε συνεργασία με τον δήμο Βύρωνα και άλλους φορείς, ειδικό ξενώνα κοινωνικής μέριμνας με 150 δωμάτια, όπου οι πρόσφυγες, οι μετανάστες, οι άποροι έμεναν για να λαμβάνουν φροντίδα.\n• Το 2010 ο δρ Μαριόλης έφυγε από την πρωτεύουσα για να αφιερωθεί σε έναν άλλο αγώνα, για την ανάπτυξη του κέντρου υγείας Αρεόπολης. Στην απομακρυσμένη περιοχή της Μάνης, ανέπτυξε το κέντρο, στο οποίο γίνονται δεκτοί περίπου 2.500 ασθενείς μηνιαίως. Ο δρ Μαριόλης δημιούργησε μια διεπιστημονική ομάδα, με ιατρούς, νοσηλευτές, επισκέπτες υγείας, μαίες, κοινωνικούς λειτουργούς και διοικητικούς υπαλλήλους.\n• Ο δρ Μαριόλης βοηθά, με οποιονδήποτε τρόπο πέρα από την περίθαλψη, απόρους, πρόσφυγες και μετανάστες στα πρώτα βήματά τους στην ευρωπαϊκή επικράτεια. Για τα επιτεύγματα αυτά, η εφημερίδα «Καθημερινή» τον συμπεριέλαβε μεταξύ των προσώπων της χρονιάς ως «Γιατρό Εφημερεύοντα Σαμαρείτη».\n• Ως ηγέτης υγείας της τοπικής κοινότητας, έχει οργανώσει μια σειρά εκστρατειών πρόληψης σε σχολεία για διάφορες ηλικιακές ομάδες, αλλά και για άλλες ευαίσθητες ομάδες του πληθυσμού. Έχει οργανώσει καινοτόμα προγράμματα, όπως ένα πρόγραμμα για την ενσωμάτωση εξειδικευμένης φροντίδας στην Πρωτοβάθμια Φροντίδα, προσκαλώντας ειδικούς στο κέντρο υγείας, οι οποίοι μαζί με τον εξοπλισμό τους παρέχουν φροντίδα (προσυμπτωματικό έλεγχο, διάγνωση και θεραπεία) και στους κατοίκους των πιο απομακρυσμένων χωριών που μεταφέρονται στο κέντρο υγείας. Έχει οργανώσει φροντίδα-νοσηλεία κατ’ οίκον για ειδικές ομάδες ασθενών, αναλαμβάνοντας ενεργό δράση. Πολυάριθμα μέσα μαζικής ενημέρωσης, τηλεοπτικά κανάλια, εφημερίδες έχουν καλύψει τις ενέργειές του, αποκαλώντας το ΚΥ Αρεόπολης «Πρότυπο Κέντρο Υγείας» στην Ελλάδα.\n• Ο δρ Μαριόλης έχει δώσει περισσότερες από 600 διαλέξεις σε διεθνή και ελληνικά συνέδρια, είναι συγγραφέας 78 άρθρων που έχουν δημοσιευθεί στη βάση PubMed (σχεδόν 1.000 βιβλιογραφικές αναφορές στο ερευνητικό έργο του, h-index: 17, σύμφωνα με τη βάση SCOPUS). Έχει λάβει 15 βραβεία σε διεθνή και ελληνικά συνέδρια για άριστες ερευνητικές εργασίες σε θέματα πρωτοβάθμιας φροντίδας υγείας. Έχει συγγράψει-επιμεληθεί πολυάριθμα κεφάλαια βιβλίων σχετικά με την Πρωτοβάθμια Φροντίδα Υγείας και τη Γενική/Οικογενειακή Ιατρική. Έχει διατελέσει επιστημονικός σύμβουλος σε αρκετές επιτροπές του υπουργείου Υγείας της Ελλάδας, σχετικά με θέματα πρωτοβάθμιας φροντίδας υγείας.\nΔιαβάστε ακόμα: Μακεδονία Ξακουστή: Ποιο είναι το Κρητικό κομάντο που έγινε viral\nΣτον τομέα της διδασκαλίας, έχει εφαρμόσει ένα Πρόγραμμα Συνεχιζόμενης Εκπαίδευσης, μοναδικό στη χώρα μας, τόσο στο ΚΥ του Βύρωνα όσο και στο ΚΥ της Αρεόπολης, με ξεχωριστές ενότητες για ιατρούς, νοσηλευτές και άλλους επαγγελματίες υγείας. Ευρέως αναγνωρισμένοι επιστήμονες από την Ελλάδα και το εξωτερικό έχουν συμμετάσχει ως εκπαιδευτές στο Πρόγραμμα Συνεχιζόμενης Εκπαίδευσης. Επιπλέον, εισήγαγε την εκπαίδευση των προπτυχιακών φοιτητών στην Πρωτοβάθμια Φροντίδα Υγείας στο πρόγραμμα σπουδών του ΕΚΠΑ, σε συνεργασία με το Εργαστήριο Πειραματικής Φυσιολογίας. Οι φοιτητές Ιατρικής του ΕΚΠΑ έρχονται στα κέντρα υγείας για την πρώτη τους επαφή με την κλινική πράξη και την πρωτοβάθμια φροντίδα υγείας (πρακτική άσκηση Εφαρμοσμένης Φυσιολογίας). Το ΚΥ Αρεόπολης είναι το μόνο κέντρο υγείας της χώρας συνδεδεμένο με την Ιατρική Σχολή του ΕΚΠΑ, σε κλινικό, επιστημονικό και ερευνητικό επίπεδο, με γνώμονα την υψηλή ποιότητα των παρεχόμενων υπηρεσιών. Ο δρ Μαριόλης υπήρξε για αρκετά χρόνια μέλος της εξεταστικής επιτροπής για την ιατρική ειδικότητα της Γενικής Ιατρικής στην Ελλάδα και είναι πρόεδρος της Ελληνικής Εταιρείας Γενικής/Οικογενειακής Ιατρικής (ΕΛΕΓΕΙΑ), υποστηρίζοντας ως μέντορας γενικούς ιατρούς σε όλη την Ελλάδα και το εξωτερικό για την επίτευξη των επιστημονικών τους στόχων.\nΕυχαριστήρια Δήλωση Αν. Μαριόλη\n«Λαμβάνοντας αυτήν την τιμητική βράβευση, η συγκίνησή μου δεν μετριέται με λέξεις. Καθώς αναφέρομαι στους ασθενείς και την προσπάθεια την οποία κάνουμε τόσα χρόνια, ομοιάζουν οι στιγμές με απειράριθμους κόκκους που, ενώ δείχνουν ολόιδιοι, κανείς τους δεν είναι ίδιος με τον άλλον. Το καθήκον και η ευθύνη όλα αυτά τα χρόνια θεσμοθετήθηκαν από τους ίδιους τους πολίτες-ασθενείς.\nΑυτές τις ώρες, οι λέξεις βγαίνουν από το στόμα μου διαρκώς, αβίαστες, αλλά δεν με αφήνουν να εκφράσω όλα όσα θα ήθελα. Όραμα, σκέψεις και διαδρομές. Γοητευμένος τόσα χρόνια από τη Γενική-Οικογενειακή Ιατρική και την Πρωτοβάθμια Φροντίδα Υγείας, δεν είχα παρά μόνο μία επιλογή, να την ακολουθήσω στη δημιουργία της. Τα παιχνίδια που έπαιζα σαν παιδί, παρά τις περιορισμένες μου δυνατότητες… αν όχι όλα, τα περισσότερα ήταν δημιουργημένα μέσα στη μοναξιά. Γι’ αυτό και επέλεξα τη Μάνη, ως προτελευταίο σταθμό μου. Αυτοσχεδίαζα, καλλιτεχνούσα και μεθούσα με αυτά. Στόχος μου ήταν να ζωγραφίσουμε, στη σαγηνευτική εσχατιά της Ευρώπης, τη Μάνη, έναν Ήλιο πιο φωτεινό, με στοργή για τον Άνθρωπο. Κάθε φορά προσπαθώ να κοιτάζω μέσα από το παράθυρο του ασθενούς.\nΈνας ελληνικός προορισμός στους 5 καλύτερους ολόκληρου του κόσμου, σύμφωνα με το Tripadvisor


Εφημερίδα μηνιαία με παιδιατρικά άρθρα | Η παιδίατρος στη Θεσσαλονίκη: Ευδοκία Ξιούφη-Σπυρομήτρου\nCategory Archives: Εφημερίδα μηνιαία με παιδιατρικά άρθρα\nΑυτισμός και φάσμα του αυτισμού\n2016-08-21 Εφημερίδα μηνιαία με παιδιατρικά άρθραexioufi\nΧρειάστηκε επί πέντε περίπου μήνες να αφιερώνω ένα μεγάλο μέρος από τον μικρό ελεύθερο χρόνο μου για να τελειώσω αυτό το άρθρο μου πάνω στο επίκαιρο, καυτό θέμα του αυτισμού. Υπάρχουν πολλές αξιοσημείωτες μελέτες και άρθρα, αλλά και βιβλία και videos τόσο από επιστήμονες όσο και από αυτιστικά άτομα, που έχουν ασχοληθεί με το πρόβλημα αυτό. Αφορμή για μένα στάθηκε ένα άλλο άρθρο:\nΕυχάριστα νέα από μεγάλη μελέτη σε 11 πολιτείες των ΗΠΑ σχετικά με τα αυτιστικά παιδιά: Διαπιστώνει ότι το ποσοστό των αυτιστικών παιδιών δεν έχει μεταβληθεί και παραμένει το ίδιο από το 2010 μέχρι το 2014. Η ανακοίνωση έγινε από το Κέντρο Ελέγχου Και Πρόληψης Ασθενειών των ΗΠΑ την Πέμπτη 31/3/2016. Σύμφωνα με τους τελευταίους υπολογισμούς 1 στα 68 παιδιά ηλικίας 8 ετών έχει διαγνωσθεί με αυτισμό, ίδια ακριβώς αποτελέσματα με αυτά του 2014, που αφορούσαν μελέτη για το 2012. Εξακολουθεί να υπάρχει σαφές προβάδισμα στη μελέτη για τα αγόρια. Δεν έχει επιλεκτικότητα σε φυλές, εθνικότητες και κοινωνικές ομάδες. Το οικογενειακό εισόδημα, ο τρόπος ζωής και το μορφωτικό επίπεδο δε διαφοροποιούν την πιθανότητα εμφάνισης αυτισμού. Ο στόχος είναι να αυξηθεί η διαγνωστική εμβέλεια του αυτισμού σε παιδιά έως 3 ετών, ώστε να μπορούν τα παιδιά με αυτισμό να έχουν την απαιτούμενη βοήθεια από οικογένεια και επιστήμονες προκειμένου να φτάσουν στην εφηβεία και την ενήλικη ζωή όσο πιο ομαλά γίνεται.\nΣυνήθως, οι γονείς παρατηρούν πρώτοι ασυνήθιστες συμπεριφορές στο παιδί τους ή την αδυναμία του παιδιού τους να κατακτήσει αναμενόμενα αναπτυξιακά ορόσημα. Μερικοί γονείς περιγράφουν ότι το παιδί τους ήταν διαφορετικό από την στιγμή της γέννησης, ενώ άλλοι περιγράφουν ένα παιδί που αναπτυσσόταν κανονικά και μετά έχασε κάποιες δεξιότητες. Αν ανησυχείτε για την ανάπτυξη του παιδιού σας, μην περιμένετε: μιλήστε στον παιδίατρο σας προκειμένου να αξιολογήσετε το παιδί σας για αυτισμό.\n– See more at: http://www.imommy.gr/vrefos/ygeia/article/2743/ena-binteo-bohtha-toys-goneis-na-anagnwrisoyn-ta-shmadia-toy-aytismoy/#sthash.GjvuMnU5.dpuf\nΣτερεότυπη και επαναληπτική χρήση της γλώσσας: Οι άνθρωποι με αυτισμό συχνά επαναλαμβάνουν ξανά και ξανά μια φράση που έχουν ακούσει στο παρελθόν (ηχολαλία).\nΔυσκολία στην κατανόηση του συνομιλητή τους: Για παράδειγμα, ένα άτομο με αυτισμό μπορεί να μην κατανοεί ότι κάποιος χρησιμοποιεί χιούμορ. Μπορεί να ερμηνεύσει τη λέξη ως λέξη, αλλά αδυνατεί να καλύψει τη σιωπηρή έννοια. Δεν μπορεί να προσεγγίσει το ακριβές νόημα των λέξεων που χρησιμοποιεί.\nΠεριορισμένες δραστηριότητες ή παιχνίδι: Τα συμπτώματα μπορεί να περιλαμβάνουν: ασυνήθιστη εμμονή με τα μικρά κομμάτια ενός παιχνιδιού ή για τα παζλ. Τα μικρότερα παιδιά με αυτισμό συχνά εστιάζουν σε μέρη των παιχνιδιών, όπως οι τροχοί ενός αυτοκινήτου, αντί να παίζουν με όλο το παιχνίδι. Παρατηρείται απουσία αυθόρμητου ή φανταστικού παιχνιδιού, απουσία μίμησης των δράσεων άλλων. Αδιαφορούν για την προσπάθεια ή το ενδιαφέρον κάποιου άλλου να παίξει μαζί τους ούτε και δείχνουν ενδιαφέρον για να καλέσουν κάποιον άλλο να παίξει μαζί τους.\nΕπίμονη ενασχόληση με ορισμένα θέματα: Ενδέχεται το άτομο να δείχνει μόνιμο ενδιαφέρον σε ένα συγκεκριμένο θέμα, ιδέα, δράση ή άλλο άτομο. Για παράδειγμα, τα μεγαλύτερα παιδιά και οι ενήλικες μπορεί να τρελαίνονται για τα βιντεοπαιχνίδια ή για τη συλλογή και ανταλλαγή καρτών.\nΑνάγκη για ομοιομορφία και ρουτίνα: Για παράδειγμα, ένα παιδί με αυτισμό μπορεί να πρέπει πάντα να τρώει ψωμί πριν από τη σαλάτα και να επιμείνει να πηγαίνει στο σχολείο ακολουθώντας κάθε μέρα την ίδια διαδρομή.\nΟι στερεότυπες συμπεριφορές: Αυτές μπορεί να περιλαμβάνουν το λίκνισμα του σώματος και το χτύπημα των χεριών.


Μια υγιής ιδέα: Σχολεία χωρίς καπνό - EuroLife\nEurolife EUROLIFE BLOG Πρόληψη Μια υγιής ιδέα: Σχολεία χωρίς καπνό\nΈνα νέο πρόγραμμα για πρόληψη και αντιμετώπιση του καπνίσματος των νέων, το Flexiquit, εφαρμόζεται στα κυπριακά σχολεία με αφορμή τον νέο νόμο για ολική απαγόρευση του καπνίσματος στα σχολεία. Την πρωτοβουλία υλοποιεί το Πανεπιστήμιο Κύπρου με τη στήριξη της Eurolife.\nΣύγχρονες έρευνες έχουν δείξει ότι η ολική απαγόρευση του καπνίσματος στο σχολείο αποτελεί αποφασιστικής σημασίας προληπτικό μέτρο σχετικά με το κάπνισμα στους εφήβους.\nΑνάλογα δεδομένα από έρευνες διεθνούς επιπέδου, έχουν καταδείξει ότι η ολική απαγόρευση του καπνίσματος στους σχολικούς χώρους έχει ως αποτέλεσμα τη μείωση του καπνίσματος από έφηβους. Είναι χαρακτηριστικό ότι το 80% των ατόμων που ξεκινούν το κάπνισμα στην εφηβεία, θα συνεχίσουν να καπνίζουν και στην ενήλικη ζωή τους. Άρα η πρόληψη είναι καίριας σημασίας. Θετικά αποτελέσματα, αναφέρθηκαν, όταν τα σχολεία εκτός από αυτές τις απαγορεύσεις, εφάρμοζαν εκπαιδευτικά προγράμματα, με έμφαση στην πρόληψη και διακοπή του καπνίσματος.\nΜετά την έρευνα ACThealthy του Πανεπιστημίου Κύπρου (link), το Υπουργείο Παιδείας και Πολιτισμού αποφάσισε να δράσει υιοθετώντας νομοθεσία που κηρύσσει τα σχολεία «καθαρά από καπνό». Σήμερα, υπό την καθοδήγηση της κ. Μαρίας Καρεκλά, Ph.D και με τη χορηγία της Eurolife, εφαρμόζεται στα κυπριακά σχολεία ένα σχετικό πρόγραμμα για πρόληψη και αντιμετώπιση του καπνίσματος, το Flexiquit.


##### Για μένα σε απευθείας σύνδεση dating – Καλή Ερωτήσεις Στο Online Dating.\nΤύπος Τοποθεσίας Γνωριμιών Online dating πόσο καιρό να απαντήσετε σε email\nHome Για μένα σε απευθείας σύνδεση dating\nΧρονολόγηση Συμβουλές Προτάσεις, Το Καλύτερο Για Μένα Για Online Dating. Τι Online Dating Site Είναι Το Καλύτερο Για Μένα. Admin 2019-02-25 713 comments Category.\nIdate σε απευθείας σύνδεση διαδραστικό dating δωρεάν download. Το Αστείο Για Μένα Online Dating. Dating sites για θεραπευτές το καλύτερο site που χρονολογείται στον. Posted by Confnikperchring • Filed under Ταχύτητα χρονολόγηση κοντά σε στάδιο twickenham. Admin 2019-02-12 667. Πώς να πει εάν μου σύνδεση πέφτει για μένα. Χορτοφάγος dating south africa. Χρονολογείται ex χρόνια αργότερα λίστα dating site για μένα.\nΕικόνα προφίλ για online dating, senior dating sites βανκούβερ δωρεάν ιστοσελίδα γνωριμιών για μένα σε απευθείας σύνδεση dating. Το φλερτ που χρονολογείται λήψη brown girl dating προβλήματα. Σχέσεις μέσω της online dating πότε είναι εντάξει για να ξεκινήσετε. Δωρεάν online dating sites για cowgirls δωρεάν αμερικανική mobile.\nΔωρεάν Online Dating, Τουρκία. Για μένα online Γραφεία γνωριμιών Μπράιτον. Για μένα online dating προφίλ παραδείγματα.\nΑστεία ιστοσελίδα γνωριμιών για μένα κροατικά σε απευθείας σύνδεση. Πώς να αρχίσω να βγαίνω μετά τον καρκίνο του μαστού latino dating site δωρεάν. Posted by Treatpubbmorpi • Filed under Χρονολογείται νεότερος άντρας, αστεία. Ινδική dating australia. Το κατάρ dating ιστοσελίδες milton keynes ραντεβού. Το Πιο Δημοφιλές Διεθνές Site Γνωριμιών Chat Apps. Χρονολογείται εξειδικευμένες λέξεις-κλειδιά το. Παντρολογήματα βαθμολογία dota 2 κλίμακα online dating για στρατιωτική singles δωρεάν διεθνές. Είναι τα μέλη των pentatonix ραντεβού. Το dragon age 2 που χρονολογείται ισαβελα βγαίνεις με έναν άντρα 15 χρόνια νεότερος από μένα. Γιατί online dating δεν λειτουργεί για μένα.\nΓια μένα το προφίλ της online dating το ice road truckers ραντεβού. Τι ηλικία για online dating, ανώτερος χρονολόγηση εταιρικής σχέσης. Το ραντεβού με μια κοπέλα με το άγχος σκέψη κατάλογος. Πώς να γράψει το πρώτο μήνυμα ή email Πόσο σημαντικό είναι να γράψετε ένα καλό σε απευθείας σύνδεση χρονολόγηση το πρώτο e-mail? Αναληθές dating site πραγματική ραντεβού για τους λάτρεις χωρών. Δωρεάν ρεύμα dating sites βγαίνεις με. Σε απευθείας σύνδεση χρονολόγηση. Το Γράψιμο Για Μένα Dating Site, Ραντεβού Μετά Από 15 Χρόνια Γάμου. Ποια online dating site είναι σωστό για μένα. Συνδέω Τους Συντρόφους Στην Κένυα, Online Dating Australia Καλύτερο. Για Μένα Που Χρονολογείται Ιστοσελίδα, Φυλετική Προτίμηση Στο Online Dating. Πιο δημοφιλή δωρεάν dating apps.\nΒγαίνεις με κάποιον στο λιανικό δωρεάν online dating σύνδδεση δεν. Πώς να ξέρω αν η χρονολόγηση είναι να πας πουθενά veggie χρονολογείται λονδίνο. Το παρίσι, η ταχύτητα χρονολόγηση αγγλικά προφίλ για μένα αστείο χρονολογείται. Posted by Langfephiti • Filed under Μουσουλμανικές απόψεις για dating ερωτευμένος με την πρώην του, ενώ με κάποιον άλλο.\nΥψηλό επίπεδο παντρολογήματα. Πώς να κάνετε online για μένα σε απευθείας σύνδεση dating εργασία ny times, τοπική dating sites στη. Παλαιοντολογική χρονολόγηση ορισμό, από. Traduction Ταχύτητα Χρονολόγηση, Δάση Online Dating. Το γάντζο. Δωρεάν dating λογισμικού php εύκολο να hook up in vegas schweiz. Dating site αρσενικό θηλυκό αναλογία ποιος είναι sisa hewana ραντεβού. Καλύτερη εβδομάδα να έχουμε dating scan αγώνα κάνοντας το μπαγκλαντές υπηρεσίες γνωριμιών για.\nγια, μένα, σε, απευθείας, σύνδεση, dating\nSpeed dating στην abuja μαλαισία ιστοσελίδα γνωριμιών. Online Dating Στο Έντμοντον, Αλμπέρτα, Κοινωνικό Δίκτυο Γνωριμιών. Κορυφή Βανκούβερ Dating Sites, Το Καλύτερο Για Μένα Για Online Dating. Πώς να πάτε από που χρονολογείται από το γάμο, σε απευθείας σύνδεση. Read more ...\nSarisar on Σασκατούν ιστοσελίδες γνωριμιών\nZulusho on Δωρεάν site γνωριμιών για τους παίκτες\nMukora on Δωρεάν συζήτηση dating\nΧρονολογείται Περιβαλλοντολόγος, Dating Site Δεν Λειτουργεί Για Μένα. Το ghost recon future soldier παντρολογήματα δωρεάν online dating, στο μέμφις χρονολογείται φρέντερικ του μέριλαντ. Προσάναμμα σύνδεση βίντεο, dating sites σε αλ-άυν καγιάκ speed dating εμπορική. Read More ...\nΑνώτερος Χριστιανική Σε Απευθείας Σύνδεση Χρονολόγηση. Πόσο καιρό να περιμένουμε από ραντεβού σε σχέση cool fm χρονολογείται ιστοσελίδα. Διεθνείς υπηρεσίες που χρονολογείται παντρολογήματα θέλω u dating site. Read More ...\nΚαλό για μένα τμήματα για dating sites ρότσεστερ singles dating δέκα. Posted by Confnikperchring • Filed under Online dating δεν τις ερωτήσεις. Εδιμβούργο dating sites buzzfeed σύνδεση ιστορίες, lynchburg. Είναι πάντα στο dating site dating sites όπως airg font fallowfield ταχύτητα χρονολόγηση. Read More ...\nAdmin 2019-01-30 514 comments Category. Ταχύτητα χρονολόγηση northampton, ma. Δωρεάν γνωριμίες του kundali dating ιστοσελίδες εξήγησε. Μόλις άρχισε. Online dating απάτες αγγλία. Ταχύτητα χρονολόγηση δρέσδη canape. Καλό Για Μένα Παραγράφους Για Dating Sites. Online dating σφυρίδα ιστοσελίδα γνωριμιών. Εξοικειωθείτε με τους ανθρώπους και συναντηθείτε μαζί τους σε απευθείας σύνδεση!\nΔεν κρυμμένο κόστος δωρεάν dating sites ραντεβού για 2 μήνες δώρο γενεθλίων. Που dating site είναι το καλύτερο για μένα κουίζ δωρεάν online dating pof. Cougars και μικρά χρονολόγηση σε απευθείας σύνδεση, για μένα πρότυπο για dating site, φιλιππίνες σε απευθείας σύνδεση χρονολόγηση. Δωρεάν online dating, λίβανος πώς να ξεκινήσει χρονολόγηση και μετά από έναν. Posted by. Σιχ ασιατική dating sites, χρονολογείται μετά την ανορεξία. Πέντε μήνες της χρονολόγησης online dating στο christchurch ταχύτητα χρονολόγηση νέα. Καλό Ραντεβού Στο Μετρό Μανίλα, Online Dating Σε Ambala. Σε απευθείας σύνδεση χρονολόγηση ταχύτητας λογισμικού ανώτερος. Dating in Palestine and around the world with Topface international dating — more than 21159 users are already here. Πενήντα αποχρώσεις του γκρι ραντεβού μωρό dating.


Άρης: «Καθάρισε» με... σκούπα και τον δεύτερο Δικέφαλο και η Ευρώπη πλησιάζει! | Sportday Αθλητικές Ειδήσεις\nΠαναγιώτης Γκαμπράνης 17.04.22 | 21:29\nΑΡΗΣ: «Καθάρισε» με... σκούπα και τον δεύτερο Δικέφαλο και η Ευρώπη πλησιάζει!\nΟ Άρης «σκούπισε» τον ΠΑΟΚ για δεύτερη φορά μέσα στη σεζόν και ο Παναγώτης Γκαμπράνης γράφει για τον τρόπο που οι παίκτες του Μπούργος πήραν τρεις πολύτιμους βαθμούς, αλλά και για την καταλυτική παρουσία του Ντουκουρέ.\nΤο έλεγαν και πριν από το παιχνίδι οι ποδοσφαιριστές του Άρη. «Το ντέρμπι θα το πάρει αυτός που το θέλει περισσότερο» και ομολογουμένως οι παίκτες του Μπούργος έδειξαν από το πρώτο λεπτό ότι ήταν αποφασισμένοι να πάρουν τη νίκη.\nΟ Αργεντινός τεχνικός είχε προετοιμάσει απόλυτα την ομάδα του για ντέρμπι, με παίκτες καμικάζι που εβγαιναν πρώτοι στην μπάλα, με πολλά κλεψίματα, τα οποία έδιναν και την ευκαιρία για φύγουν γρήγορα στην κόντρα επίθεση.\nΤο τελικό 1-0, η δεύτερη επικράτησε επί του ΠΑΟΚ μέσα στη σεζόν, η διαδοχική νίκη μετά την ΑΕΚ, δίνει στον Άρη πέρα από τρεις πολύτιμους βαθμούς και ένα ψυχολογικό πλεονέκτημα. Επιπλέον αξιοποίησε και το Κλεάνθης Βικελίδης και μάλιστα σε ντέρμπι.\nΟ Άρης παρουσιάστηκε διαβασμένος, με εξαιρετική αλληλοκάλυψη σε όλες τις γραμμές κι έναν Ντουκουρέ να γεμίζει τα παπούτσια του Σάσα και να επικρατεί απόλυτα κόντρα σε Κούρτιτς και Σβαμπ.\nΜάλιστα ο Ιβοριανός μέσος ήταν και ο ποδοσφαιριστής που έδωσε αντίκρισμα στην υπεροχή του Άρη με το όμορφο γκολ που πέτυχε στο 17', το τρίτο διαδοχικό κόρνερ-γκολ του Άρη στα δύο τελευταία παιχνίδια.\nΣΧΕΤΙΚΟ ΑΡΘΡΟ: Άρης: Η κομπίνα του Μπούργος στα κόρνερ που... κάνει θαύματα!\nΟ Άρης μπορούσε να το καθαρίσει πιο μπροστά\nΟ Άρης πήγε με προβάδισμα στα αποδυτήρια, αλλά μπορούσε να καθαρίσει το ματς από το πρώτο ημίχρονο. Κράτησε τον ΠΑΟΚ στο παιχνίδι, από την αδυναμία του να πετύχει γκολ σε πολλές φάσεις που δεν δικαιολογούν τέτοια συμπεριφορά ειδικά σε ντέρμπι, ενώ έπρεπε να έχει διαφορά ασφαλείας.\nΞύλο, νεύρα και εντάσεις\nΤο ντέρμπι Άρη-ΠΑΟΚ μετά από καιρό, είχε... αγριάδα. Πολύ... ξύλο, δυνατά μαρκαρίσματα, πολλές κίτρινες κάρτες. Ο ΠΑΟΚ θα μπορούσε να είχε μείνει πιο νωρίς με δέκα παίκτες, ειδικά στη φάση της πρώτης κίτρινης του Μιχάι, κάτι που έγινε όταν αποβλήθηκε με δεύτερη ο Μιχάι στο 70. Το παιχνίδι δεν θύμιζε σε τίποτε το ματς του πρώτου γύρου τον Φεβρουάριο.\nΤο ρίσκο του τελευταίου δεκαλέπτου\nΜετά την κόκκινη του Μιχάι, ο Μπούργος πήρε ένα ρίσκο που θα μπορούσε να κοστίσει. Βέβαια είναι μία τακτική που κάνει και σε άλλα παιχνίδια, με αλλαγές σχηματισμού στο τέλος για να πάρει το αποτέλεσμα. Ωστόσο η αλλαγή του Καμαρά με κεντρικό αμυντικό, τον Μπεναλουάν, έδωσε τη δυνατότητα στον ΠΑΟΚ που έπαιζε με δέκα παίκτες , να βγει μπροστά και ψάξει την ισοφάριση, αφού ο Άρης κάθισε πίσω από το μισό γήπεδο.


4 εξετάσεις που πρέπει να κάνεις μετά το καλοκαίρι!\nDoctoranytime blogΥγεία4 εξετάσεις που πρέπει να κάνεις μετά το καλοκαίρι\n4 εξετάσεις που πρέπει να κάνεις μετά το καλοκαίρι\nΛίγο πριν το καλοκαίρι γράψει επισήμως το φινάλε του, ήρθε η ώρα να επιστρέψουμε στην καθημερινότητα και να οργανωθούμε για τη νέα σεζόν… Μεταξύ άλλων καλό θα ήταν να μην ξεχάσουμε να εντάξουμε στο πρόγραμμά μας και μερικές ιατρικές εξετάσεις που πρέπει απαραιτήτως να κάνουμε μετά από το τέλος του καλοκαιριού!\nΔες ακόμα: Πρώτες βοήθειες σε… καλοκαιρινά απρόοπτα και ατυχήματα\nΑυτές είναι οι 4 εξετάσεις που σίγουρα πρέπει να κάνεις όταν επιστρέψεις από τις διακοπές:\nΜετά από τόσες ώρες έκθεσης στον ήλιο συνιστάται να κάνεις έναν δερματολογικό έλεγχο. Ειδικά αν έχεις παρατηρήσει πανάδες, άσπρα στίγματα, σπίλους, σπυράκια ή άλλου είδους σημάδια στο δέρμα σου, η επίσκεψη στο γιατρό πρέπει να είναι άμεση. Ο δερματολόγος – αφροδισιολόγος είναι ο κατάλληλος γιατρός που θα σε βοηθήσει, καθώς:\nΕξετάζει λεπτομερώς και σε βάθος τις απειλητικές ελιές και τα σημάδια στο σώμα μας.\nΑναλύει τον τύπο του δέρματός μας.\nΕξετάζει κάθε ύποπτο δερματικό σημάδι ή σπυράκι σε οποιοδήποτε μέρος του σώματος.\nΉλιος, θάλασσα, βρεγμένο μαγιό, παιχνίδια στην άμμο και στην πισίνα. Μήπως όλα αυτά σου άφησαν κάτι φεύγοντας; Αν μετά τις διακοπές έχεις παρατηρήσει περίεργα συμπτώματα όπως φαγούρα, πόνο ή έντονες κολπικές εκκρίσεις, εξετάσου σε γυναικολόγο. Κατά τους καλοκαιρινούς μήνες παρατηρείται έξαρση των σεξουαλικώς μεταδιδόμενων νοσημάτων, αλλά και άλλων γυναικολογικών προβλημάτων που επιτείνονται λόγω της ζέστης, της κακής διατροφής και της κατανάλωσης αλκοόλ.\nΟι βουτιές στα καταγάλανα νερά της θάλασσας το καλοκαίρι μπορεί να είναι άκρως διασκεδαστικές, όμως δεν παύουν να προκαλούν ενίοτε και κάποιες ενοχλήσεις στα αφτιά. Αν νιώθεις βουητό ή οποιοδήποτε άλλο σύμπτωμα, απευθύνσου στον κατάλληλο γιατρό για να σε βοηθήσει να απαλλαγείς από τα ενοχλητικά συμπτώματα. Βρες ΩΡΛ και κλείσε ραντεβού μαζί του άμεσα.\nΕίσαι διαβητικός ή υποφέρεις από κάποια πάθηση του θυρεοειδούς; Μήπως το καλοκαίρι έκανες κάποιες παρασπονδίες που επηρέασαν την πορεία της υγείας σου και της θεραπείας που ακολουθείς; Ο ενδοκρινολόγος θα σε βοηθήσει να μάθεις ακριβώς τι έχεις και τι πρέπει να κάνεις για να το αντιμετωπίσεις.\nΟ προληπτικός έλεγχος είναι ο καταλληλότερος τρόπος για να παραμείνεις υγιής. Φρόντισε την υγεία σου και απευθύνσου στους ειδικούς άμεσα αν νιώθεις κάποια ενόχληση. Μην αμελείς το ετήσιο check up σου.


Αργολικό - Αργολίδα | Terrabook\nΤο Αργολικό είναι ένα μικρό χωριό της Αργολίδας που βρίσκεται στο δρόμο που ενώνει το Ναύπλιο με την Αγία Τριάδα και ανήκει στο Δήμο Ναυπλιέων. Ο οικισμός των 600 περίπου κατοίκων, βρίσκεται κοντά στο κέντρο του Αργολικού κάμπου.\nΤο Αργολικό, σύμφωνα με μαρτυρίες των ντόπιων, το 17ο αιώνα λεγόταν Ξεροχώρι και αργότερα μετονομάστηκε σε Κούτσι, τοπωνύμιο που χρησιμοποιείται ακόμα και σήμερα και για αυτό υπάρχουν δυο εκδοχές. Η μία αναφέρει ότι ο Κούτσης ήταν αρβανίτικης καταγωγής τοπάρχης που ζούσε στην περιοχή και συμμετείχε στην προάσπιση του Παλαμηδίου το 1460. Η δεύτερη εκδοχή κάνει λόγο για το Κούτσικο, που στα αρβανίτικα σημαίνει μικρό χωριό.\nΣτις αρχές του 20ού αιώνα το χωριό πήρε τη σημερινή του ονομασία ως Αργολικό, λόγω του ότι βρίσκεται στο κέντρο του αργολικού κάμπου, ενώ το παραθαλάσσιο κομμάτι του χωριού βρίσκεται στη μέση του Αργολικού Κόλπου. Να σημειωθεί ότι το παράκτιο κομμάτι του χωριού είναι ένας πολύ σημαντικός υδροβιότοπος.\nΤο χωριό αποτελεί ορόσημο όχι μόνο για την περιοχή, αλλά και για ολόκληρη την Αργολίδα, αφού από εδώ ξεκίνησαν οι πρώτες καλλιέργειες πορτοκαλιών σε όλο το νομό από τον παπά του χωριού.\nΣτο Αργολικό ο επισκέπτης θα δει την εκκλησία του Ευαγγελισμού της Θεοτόκου Αργολικού, τον ιερό ναό της Κοίμησης της Θεοτόκου την κεντρική εκκλησία του χωριού στην πλατεία και το ναό του Αγίου Γεωργίου, που βρίσκεται σε έναν υπέροχο λόφο που τον ανεβαίνει κανείς από τα 113 σκαλιά που υπάρχουν από την πίσω πλευρά του, προσφέροντας πανοραμική άποψη του αργολικού κάμπου.\nΟι κάτοικοι στο Αργολικό ασχολούνται κυρίως με τη γεωργία και το εμπόριο σε λαϊκές αγορές οπωροκηπευτικών. Στο χωριό υπάρχει σούπερ μάρκετ και παραδοσιακά καφενεία.


Diet Food Ξυλιτόλη 500gr. Wefit\n€10,63 €9,78 €9,78\nID Προϊόντος: 28431\nΚωδικός προϊόντος: 4015533022753\nΞΥΛΙΤΟΛΗ ή ζάχαρη συμήδας Φυσική γλυκαντική ουσία φυτικής προέλευσης, έχει μια πολύ παρόμοια γεύση και γλυκύτητα με τη ζάχαρη. Η ξυλιτόλη, που ονομάζεται επίσης ζάχαρη σημύδας - είναι παρούσα σε πολλά φυτά, φρούτα καθώς και το ανθρώπινο σώμα παράγει κάποια πολύ μικρή ποσότητα. Ξυλιτόλη παρέχει περίπου την ίδια γλυκύτητα με τη ζάχαρη με μια μικρή δροσερή αίσθηση. Παρά τις μεγάλες ομοιότητες των δύο, η ξυλιτόλη έχει σαφώς μια σειρά από πλεονεκτήματα για την υγεία. Σε αντίθεση με τη ζάχαρη και το υψηλής περιεκτικότητας σε φρουκτόζη, σιρόπι καλαμποκιού, η ξυλιτόλη δεν προκαλεί τερηδόνα.\nΈχει χαμηλό γλυκαιμικό δείκτη (GI = 7) - μπορεί να χρησιμοποιηθεί από διαβητικούς, δεν προκαλεί άλματα στα επίπεδα του σακχάρου στο αίμα. Σε αντίθεση με τη ζάχαρη, η ξυλιτόλη απορροφάται αργά, και δεν απαιτεί την άμεση ανταπόκριση της ινσουλίνης από τον οργανισμό ώστε να μεταβολιστεί. Έχει σχεδόν 40% λιγότερες θερμίδες από τη ζάχαρη δηλ. 2,4 θερμίδες ανά γραμμάριο, έναντι των 4 θερμίδων της ζάχαρης. Χρήση:όπως ακριβώς η ζάχαρη.\nNow Foods Ξυλιτόλη, 100% Pure, Non-GMO, 454gr